**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Gdje se skrivaju želje - Željograd** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SREĆOMJER**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj uvodi učenike u komunikacijsku situaciju: Što je sreća? Kada ste sretni? Može li se sreća mjeriti? Kako bi se mogla zvati sprava kojom bi se mogla mjeriti sreća?  Rad s udžbenikom: učenici trebaju staviti kažiprst na srećomjer, na tren zatvoriti oči i zamisliti gdje bi se njihova kazaljka mogla zaustaviti. Objašnjavaju zašto su sretni ili nesretni.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Zašto nema crnih želja?  Učiteljica/učitelj čita pjesmu *Željograd*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; upotrebljava nove riječi koje je naučio kao dio aktivnoga rječnika; razlikuje priču, pjesmu, bajku, slikovnicu, zagonetku i igrokaz po obliku i sadržaju, razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Crnih želja nema jer crna nije boja veselja.) Učiteljica/učitelj pitanjima uvodi učenike u analizu pjesme: Kako se zove grad iz pjesme? Što ljudi tamo rade? Pročitaj što rade sa željama koje vade iz srca. Što još rade sa željama? Ima li oblaka iznad Željograda? Pročitaj kojih su boja želje koje lete iznad grada poput balona. Objasni zašto nema crnih želja.  4. ŠTO JE KITICA, A ŠTO STIH  Ishod aktivnosti: učenik razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  **Opis aktivnosti:**  Učenici promatraju formu u kojoj je pjesma napisana. Komunikacijska situacija: Po čemu se pjesma razlikuje od priče? Učenici uočavaju da su redovi teksta u pjesmama kraći nego u pričama. Tekst pjesme pisan je u nekoliko grupa. Učiteljica/učitelj objašnjava učenicima da se jedan red u pjesmici naziva STIH te nastavlja komunikacijsku situaciju: Pročitaj najduži stih. Koliko ima riječi? Koliko riječi ima najkraći stih? Koliko ima stihova od jedne riječi?  Uočavaju da nekoliko stihova čini zasebnu formu. Učiteljica/učitelj objašnjava da više stihova čini jednu strofu (kiticu) te postavlja pitanja: Koliko pjesma ima strofa? Koliko stihova ima prva strofa? Koja strofa ima najviše stihova? Učenici odabiru najljepšu strofu i crtaju je u prostor u udžbeniku.  Učiteljica/učitelj zapisuje na ploču, a učenici u pisanke naslov pjesme i ime pisca, broj strofa i stihova.  **5. SVAKA ŽELJA SVOJU BOJU IMA**  Ishod aktivnosti: učenik priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje, razvija vlastiti potencijal za stvaralaštvo.  **Opis aktivnosti:**  Učenici nekoliko puta čitaju pjesmu (svatko čita jedan stih ili jednu strofu). Uočavaju da nad gradom lete želje raznih boja. U udžbenik trebaju napisati što skriva svaka želja.  **NA PLOČI JE:**  ŽELJOGRAD  STANISLAV FEMENIĆ  - PJESMA  PJESMA IMA ČETIRI STROFE.  PRVA STROFA IMA SEDAM STIHOVA.  DRUGA STROFA IMA PET STIHOVA.  TREĆA STROFA IMA OSAM STIHOVA.  ČETVRTA STROFA IMA PET STIHOVA. | | | | [**Zvučna čitanka - Željograd**](https://hr.izzi.digital/DOS/1109/8795.html#block-125344) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 1. Prepoznaje i uvažava potrebe i osjećaje drugih.  GOO A. 1. 1 Ponaša se u skladu s dječjim pravima u svakodnevnom životu. C. 1. 3. Promiče kvalitetu života u razredu. |