**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **I rečenice imaju imena** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  **OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.**  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - usvaja nove riječi i razumije značenje naučenih riječi  - prepoznaje i razlikuje izjavnu, upitnu i uskličnu rečenicu u tekstu  - stvara i piše izjavne, upitne i usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NOĆ MEDVJEDA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; priča o vlastitim doživljajima i događajima; sluša kratke tekstove primjerene jezičnomu razvoju, interesima i dobi; odgovara na pitanja o slušanome tekstu; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: učiteljica/učitelj započinje razgovor s učenicima o njihovim igračkama s kojima vole ili su voljeli spavati. Nakon razgovora slijedi slušanje motivacijskog teksta *Noć medvjeda*.  Učiteljica/učitelj prije čitanja zadaje zadatak: Pažljivo slušajte da mi možete reći kada je Noć medvjeda.  Nakon slušanja teksta slijedi kratka sadržajna analiza koju učiteljica/učitelj provodi pitanjima: Kada je Noć medvjeda? Koji likovi razgovaraju u priči? Što treba raditi u Noći medvjeda? Što će se dogoditi ako se zaspi prije dvanaest sati? Objasni riječima i pokretima. Je li medo siguran da je Noć medvjeda? Pročitaj rečenicu koja to govori. Pročitaj zadnje dvije rečenice. U koje doba dana tako pozdravljamo?  **2. TOČKA, ZAREZ, UPITNIIK**  **Ishod aktivnosti:** učenik odgovara na pitanja i postavlja pitanja cjelovitom rečenicom; prepoznaje i razlikuje izjavnu, upitnu i uskličnu rečenicu u tekstu; usvaja nove riječi i razumije značenje naučenih riječi.  **Opis aktivnosti:**  Učenici promatraju tekst u udžbeniku i uočavaju da nisu sve rečenice napisane istom bojom. Komunikacijska situacija: Koji je rečenični znak na kraju crnih rečenica? Prepiši u udžbenik jednu rečenicu iz priče koja završava točkom. Koji je rečenični znak na kraju zelenih rečenica? Koji je rečenični znak na kraju crvenih rečenica? Zašto su različiti znakovi na kraju rečenica? Što radimo pomoću rečenica koje na kraju imaju upitnik? (Postavljamo pitanje.) Što radimo pomoću rečenica koje na kraju imaju točku? (Nešto kazujemo, izjavljujemo.) Što radimo pomoću rečenica koje na kraju imaju uskličnik? (Nešto uzvikujemo.) Prema rečeničnom znaku i onome što pomoću rečenica želimo reći one su i dobile svoja imena.  Učiteljica/učitelj može zapisati na ploču, a učenici u svoje pisanke:  IZJAVLJUJEMO – TOČKA – IZJAVNA REČENICA  PITAMO – UPITNIK – UPITNA REČENICA  UZVIKUJEMO – USKLIČNIK – USKLIČNA REČENICA  **3. RAZLIKUJEMO REČENICE**  **Ishod aktivnosti:** učenik prepoznaje i razlikuje izjavnu, upitnu i uskličnu rečenicu u tekstu.  **Opis aktivnosti:**  Učenici iz udžbenika čitaju nazive pojedinih rečenica. Za svaku vrstu rečenice (izjavna, upitna, usklična) nabrajaju nekoliko primjera.  U priči *Noć medvjeda* učenici trebaju pronaći i prebrojiti sve vrste rečenica i obojiti onoliko kružića koliko ima rečenica napisanih istom bojom. Uspoređuju dobivene rezultate.  **4. ŠTO SMO NAUČILI**  **Ishod aktivnosti:** učenik stvara i piše izjavne, upitne i usklične rečenice; odgovara na pitanja i postavlja pitanja cjelovitom rečenicom.  **Opis aktivnosti:**  Rad s udžbenikom: učenici trebaju pročitati, razmisliti i napisati odgovarajući znak na kraj zadanih rečenica.  Pazi, sklisko je! Tko si ti? Ja sam Anjina prijateljica. Što je prijateljstvo? Hvala ti.  Komunikacijska situacija: Kojim rečeničnim znakom završavaju rečenice koje najčešće upućuješ roditeljima? Postavljaš li pitanja učiteljici/učitelju? Koja tri najčešća pitanja postavljaš učiteljici/učitelju?  **NA PLOČI JE:**  **REČENICE**  IZJAVLJUJEMO – TOČKA (.) – IZJAVNA REČENICA  PITAMO – UPITNIK (?) – UPITNA REČENICA  UZVIKUJEMO – USKLIČNIK (!) – USKLIČNA REČENICA | | | | **[Zvučna čitanka – Noć medvjeda](https://hr.izzi.digital/DOS/1109/8795.html" \l "block-124283)**  Modul: Hrvatski jezik i komunikacija  Jedinica: Rečenice – izjavne, upitne i usklične  **[Objekt: Razmisli](https://hr.izzi.digital/DOS/1109/1211.html" \l "block-1247468)**  Modul: Hrvatski jezik i komunikacija  Jedinica: Rečenice – izjavne, upitne i usklične  [**Objekt: Prouči**](https://hr.izzi.digital/DOS/1109/1211.html#block-24647)  Modul: Hrvatski jezik i komunikacija  Jedinica: Rečenice – izjavne, upitne i usklične  **[Objekt: Vježbaj!](https://hr.izzi.digital/DOS/1109/1211.html" \l "block-24656)**  Modul: Hrvatski jezik i komunikacija  Jedinica: Rečenice – izjavne, upitne i usklične  [**Objekt: Dodaj rečenicama znakove**](https://hr.izzi.digital/DOS/1109/1211.html#block-24660)  Modul: Hrvatski jezik i komunikacija  Jedinica: Rečenice – izjavne, upitne i usklične  **[Objekt: Pravilno poredaj riječi](https://hr.izzi.digital/DOS/1109/1211.html" \l "block-24680)** | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. A. 2. 2. Koristi se rimskim brojkama do 12. B. 2. 1. Prepoznaje uzorak i kreira niz objašnjavajući pravilnost nizanja. E. 2. 1. Koristi se podatcima iz neposredne okoline.  PID OŠ B. 2. 3. Učenik uspoređuje, predviđa promjene i odnose te prikazuje promjene u vremenu.  OSR A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 3. Promiče kvalitetu života u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. |