**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Put pod noge pa u školu – Moja školska torba** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  - pripovijeda o događajima iz svakodnevnoga života koji su u vezi s onima u književnome tekstu  OŠ HJ B. 2. 2. Učenik sluša/čita književni tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA PUTU DO ŠKOLE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Komunikacijska situacija: učiteljica/učitelj razgovara s učenicima o tome kako dolaze do škole. Idete li u školu s nekim prijateljem? O čemu razgovarate putem? Kakvu torbu imate i što je sve u njoj?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Čime će djevojčica jednoga dana zadužiti čovječanstvo?  Učiteljica/učitelj čita tekst *Moja školska torba*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; upotrebljava nove riječi koje je naučio kao dio aktivnoga rječnika; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Djevojčica će zadužiti čovječanstvo odgovorima na mnoga pitanja.)  Učenici čitaju priču još jednom, tako da svatko čita jednu rečenicu. (Ponavljaju čime rečenica počinje, a čime završava.)  Učiteljica/učitelj pitanjima vodi učenike u sadržajnu analiza teksta:  Kako bi se djevojčica osjećala bez školske torbe? Za što joj je još dobra torba? Pročitaj što djevojčica često pronalazi. Što znači rečenica: Kažu da je to za sreću, ali meni je za žvaku. Što je mama prepoznala kao znak?  Nekoliko podataka učiteljica/učitelj može zapisati na ploču, a učenici u svoje pisanke.  4. I JA ZNAM NEKE ODGOVORE  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici rješavaju zadatke iz udžbenika: Smisli i napiši šaljive odgovore na djevojčičina pitanja. Napiši nekoliko neobičnih pitanja koja tebe muče.  **5. KOMUNICIRAMO**  Ishod aktivnosti: učenik odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici čitaju i rješavaju zadatke na dnu stranice: Pronađi u priči rečenicu: Jednog ću dana zadužiti… Objasni što to znači. Kako bismo još mogli zadužiti čovječanstvo?  **NA PLOČI JE:**  MOJA ŠKOLSKA TORBA  LJILJANA LOKIN  - PRIČA  LIKOVI: DJEVOJČICA I MAMA  DJEVOJČICA ĆE SVOJIM ODGOVORIMA NA VAŽNA PITANJA ZADUŽITI ČOVJEČANSTVO.  JA ĆU ZADUŽITI ČOVJEČANSTVO… | | | | [**Zvučna čitanka – Moja školska torba**](https://hr.izzi.digital/DOS/1109/8795.html#block-125344)  Modul: Književnost i stvaralaštvo  Jedinica: Torba puna briga  [**Objekt: Prvoškolski život**](https://hr.izzi.digital/DOS/1109/1193.html#block-23062)  Modul: Književnost i stvaralaštvo  Jedinica: Torba puna briga  [**Objekt: Prisjeti se**](https://hr.izzi.digital/DOS/1109/1193.html#block-23067)  Modul: Književnost i stvaralaštvo  Jedinica: Torba puna briga  [**Objekt: Brige u mom razredu**](https://hr.izzi.digital/DOS/1109/1193.html#block-23071) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OSR A. 1. 1. Razvija sliku o sebi.  OSR A. 1. 3. Razvija svoje potencijale.  OSR B. 1. 1. Prepoznaje i uvažava potrebe i osjećaje drugih.  GOO A. 1. 1 Ponaša se u skladu s dječjim pravima u svakodnevnom životu.  GOO C. 1. 3. Promiče kvalitetu života u razredu. |