**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Svako mjesto svoje ime ima** | | | | |
| ISHODI: | **OŠ HJ A. 2. 1.Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - opisuje na temelju promatranja  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - prepisuje riječi i rečenice rukopisnim slovima  - piše veliko početno slovo: imena naseljenih mjesta u bližem okružju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIM PUTOVATI**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Učiteljica/učitelj može s učenicima povesti razgovor o mjestima/gradovima u kojima su bili (turistički, kod rodbine ili prijatelja…). Učenici nabrajaju mjesta i odabiru jedno koje im je bilo po nečemu najzanimljivije. Imena nekoliko mjesta učiteljica/učitelj zapisuje na ploču. Jeste li bili u nekom gradu čije se ime sastoji od više riječi? Učiteljica/učitelj zapisuje.  **2. PROMATRAM PUTOKAZ**  **Ishod aktivnosti:** učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu; opisuje na temelju promatranja.  **Opis aktivnosti:**  Učenici iz udžbenika čitaju imena mjesta napisana na putokazu. Koje je mjesto najbliže? Koje je mjesto najudaljenije? Koliko kilometara trebamo proći da bismo stigli u Svetu Nedelju? Ako krenemo nalijevo, u koje ćemo mjesto prvo doći? U koja ćemo mjesta doći ako krenemo nadesno?  **3. KAKO SE ŠTO PIŠE**  Ishod aktivnosti: učenik piše velika i mala slova školskim rukopisnim pismom; prepisuje riječi i rečenice rukopisnim slovima; piše veliko početno slovo: imena ulica, trgova i naseljenih mjesta u bližem okružju.  **Opis aktivnosti:**  Rad s udžbenikom: učenici trebaju imena mjesta prepisati rukopisnim slovima i to od najbližeg do najdaljeg.  Komunikacijska situacija: Koliko je riječi u imenima mjesta na putokazima crvene boje? Kakvim su početnim slovom napisana? (Čitaju pravilo.) Nabroji još neka mjesta čija se imena sastoje od jedne riječi.  Koliko je riječi u imenima mjesta na putokazima žute boje? Kakvim su početnim slovom napisane riječi u imenu? Znaš li još neko mjesto čije se ime sastoji od dvije riječi? (Nabrajaju još nekoliko imena: Slavonski Brod, Babina Greda, Novi Vinodolski, Kaštel Stari…)  Pročitaj ime mjesta na zelenom putokazu. Uoči kakvim su početnim slovima napisane riječi. Kakvim je početnim slovom napisana riječ *pod*? Pročitaj pravilo. (Nabrajaju još nekoliko imena: Biograd na Moru, Sveti Filip i Jakov; Sveti Petar u Šumi…)  Učiteljica/učitelj zapisuje nekoliko primjera na ploču velikim slovima formalnog pisma, a učenici, u svoje pisanke, prepisuju rukopisnim pismom.  **4. KOLIKO SMO NAUČILI?**  Ishod aktivnosti: učenik piše velika i mala slova školskim rukopisnim pismom; prepisuje riječi i rečenice rukopisnim slovima.  Opis aktivnosti:  Učenici su podijeljeni u grupe po četvero. Svaka grupa dobila je papir na koji treba napisati osam imena mjesta velikim formalnim slovima. Na znak učiteljice/učitelja svoj papir predaju grupi koja im je prva s desne strane. Na dobivenom papiru trebaju imena mjesta prepisati rukopisnim pismom. Nakon dogovorenog vremena papir vraćaju grupi od koje su ga dobili. Učenici trebaju provjeriti jesu li sva imena točno napisani.  **NA PLOČI JE:**  Veliko slovo (imena naseljenih mjesta)  ZAGREB  VARAŽDIN  VELIKA GORICA  NOVI MAROF  BIOGRAD NA MORU  BROD NA KUPI | | | | Modul: Hrvatski jezik i komunikacija  Jedinica: Veliko početno slovo u imenima gradova i naseljenih mjesta  [**Objekt: Pustolovan brodić**](https://hr.izzi.digital/DOS/1109/1190.html#block-22772)  [**Objekt: Upoznaj gradove kojima plovi Molo**](https://hr.izzi.digital/DOS/1109/1190.html#block-22776)  [**Objekt: Ponovimo**](https://hr.izzi.digital/DOS/1109/1190.html#block-22783)  [**Objekt: Prepiši velikim i malim tiskanim slovima**](https://hr.izzi.digital/DOS/1109/1190.html#block-22788) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. D. 2. 2. Procjenjuje, mjeri i crta dužine zadane duljine.  OSR A. 1. 1. Razvija sliku o sebi. B. 1. 2. Razvija komunikacijske kompetencije  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. C.1.2. Slika o sebi kao učeniku; Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |