**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Slovo, slog, riječ** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  - razlikuje pojam glas, slovo, slog, riječ  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 2. Učenik sluša/čita književni tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OTVORNIK/ZATVORNIK**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Učiteljica/učitelj započinje s učenicima razgovor o igrama koje igraju u školi, parku, igralištu. Voliš li se igrati skrivača? Kako odabirete osobu koja prva žmiri? (Učenici nabrajaju igre koje često igraju.) Koje brojalice najčešće koristite? Učenici govore neke brojalice. Kako se brojalice izgovaraju? (Ne kazuje se cijela riječ.)  Komunikacijska situacija: Kako se jednim imenom zovu sva slova kojima se koristiš pri pisanju? Učenici redom iz udžbenika čitaju (svaki učenik jedno slovo) slova abecede. Zaokružuju slova A, E, I, O i U. Čitaju kako nazivamo zaokružena slova. Koliko je slova ostalo nezaokruženo? Kako se zovu ostala slova?  2. BR, BR, BROJALICA  Ishod aktivnosti: učenik sluša kratke tekstove primjerene jezičnomu razvoju, interesima i dobi, odgovara na pitanja o poslušanome tekstu.  **Opis aktivnosti:**  Učiteljica/učitelj čita pjesmicu *Br, br, brojalica*.  Nakon odslušane pjesmice učenici odgovaraju na pitanja: Koliko pjesmica ima kitica? Koliko ima stihova? Pročitaj najkraći stih. Koliko riječi ima najduži stih? Koji stihovi imaju pet riječi?  **3. BROJIM SLOGOVE**  **Ishod aktivnosti:** učenik izabire odgovarajuće riječi i upotrebljava ih u oblikovanju sintagmi i rečenica; razlikuje pojam glas, slovo, slog, riječ.  **Opis aktivnosti:**  Učenici rješavaju zadatke u udžbeniku. Učenici broje otvornike u riječima. Riječ najčešće ima onoliko dijelova – slogova, koliko ima i otvornika. Nakon što je većina učenika riješila zadatke, provjeravaju točnost uratka.  Učiteljica/učitelj zapisuje na ploču nekoliko osnovnih pojmova, a učenici prepisuju u pisanke.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju velika i mala rukopisna slova Č i Ć. Uočavaju i zaključuju kako ona trebaju biti napisana da bi bila okrunjena.  Učiteljica/učitelj na ploči demonstrira pisanje velikog i malog rukopisnog slova Č i Ć. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu po jedan red velikog i po jedan red malog slova Č i Ć. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE**  SLOGOVI  A, E, I, O, U – OTVORNICI  OSTALA SLOVA – ZATVORNICI  Š, I, A, K / KI – ŠA / KIŠA  SLOVO SLOG RIJEČ | | | | Modul: Hrvatski jezik i komunikacija  Jedinica: Otvornici, zatvornici, slog  [**Objekt: Rečenice iz zadaće**](https://hr.izzi.digital/DOS/1109/1182.html#block-22554)  [**Objekt: Što kada se probude E, I i U?**](https://hr.izzi.digital/DOS/1109/1182.html#block-22557)  [**Objekt: Slogovi u slikama**](https://hr.izzi.digital/DOS/1109/1182.html#block-22586)  Modul: Pisana slova  Jedinica: Pisana slova  [**Objekt: Slovo Č**](https://hr.izzi.digital/DOS/1109/9850.html#block-138204)  [**Objekt: Slovo Ć**](https://hr.izzi.digital/DOS/1109/9850.html#block-138207) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.  OSR A. 1. 1. Razvija sliku o sebi. A. 1. 4. Razvija radne navike.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2. Praćenje:  Na poticaj i uz pomoć učitelja prati svoje učenje.  ODRC. 1. 2.Identificira primjere dobroga odnosa prema drugim ljudima. |

Prilog

Prepiši riječi i rečenice pisanim slovima.

kuća, često, hoću, čokolada, mač, noć

Hoćeš li moći trčati?

Vidi, mačak je skočio!

Noć je i mračno je.

Hoćeš li kolač?