**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Dobra djela nakon blagdana: Živi ukras (slovo G)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. DOBRO JE ČINITI DOBRO**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može s učenicima povesti razgovor o izreci „Dobro je činiti dobro.“ Komunikacijska situacija: Objasni zašto je dobro činiti dobro. Kome možeš, čineći dobro, uljepšati život? Ispričaj jesi li nekome učinila/učinio nešto dobro. Kako si se osjećala/osjećao?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko su bili živi ukrasi?  Učiteljica/učitelj čita priču *Živi ukras*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu, razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Živi ukras bile su tri šarene ptičice.)  Učiteljica/učitelj pitanjima uvodi učenike u sadržajnu analizu priče: Gdje je mama spremila ukrase nakon blagdana? Zašto je kuća izgledala tužno i prazno? Gdje će tata drvcu pronaći novi dom? Zašto je dobro kupiti biljku s korijenom? Pročitaj rečenicu iz koje to saznaješ. Na što je tata mislio kada je rekao da drvce ima žive ukrase? Što je privuklo ptičice na drvce? Za koga su Ivica i tata učinili dobro djelo? Tko su likovi u ovoj priči?  Učiteljice/učitelj može zapisati na ploču, a učenici u pisanke naslov priče i ime pisca te likove.  **4. MOGU I OVO**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: Učenici rješavaju zadatke ispod priče. Učiteljica/učitelj može pročitati i pojasniti svaki zadatak, a učenici ih zatim samostalno rješavaju. Nakon što je većina učenika riješila zadatke, provjeravaju točnost uradaka.  **5. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju veliko i malo rukopisno slovo G. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova G. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova G. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  ŽIVI UKRAS  TINA MIHALJEVIĆ  - PRIČA  LIKOVI: DJEČAK IVICA, MAMA I TATA  LIJEPO JE KUPITI JELKU S KORIJENOM.  NAKON BLAGDANA, DARUJEMO JU ŠUMI. | | | | [**Zvučna čitanka – Živi ukras**](https://hr.izzi.digital/DOS/1109/8795.html)  Modul: Pisana slova  Jedinica: Pisana slova  [**Objekt: Slovo G**](https://hr.izzi.digital/DOS/1109/9850.html#block-138228) | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja.  GOO C. 1. 1. Sudjeluje u zajedničkom radu u razredu.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 1. Identificira primjere dobroga odnosa prema prirodi.  ZDR B. 1. 1. A. Razlikuje primjereno od neprimjerenoga ponašanja. |

Prilog

Spoji početak i kraj rečenice. Rečenice prepiši u pisanku pisanim slovima.

Djeca se vole u paru.

Goran rado igra gumi-gumi.

Goga voli skakati igrati.

Gita i Gregor igraju se nogomet.