**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **O mišu i satovima – film o prof. Baltazaru** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - postavlja pitanja cjelovitom rečenicom  - pažljivo i uljudno sluša sugovornika ne prekidajući ga u govorenju  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 1. Učenik sluša/čita medijski tekst oblikovan u skladu s početnim opismenjavanjem i izdvaja važne podatke.  - prepoznaje važne podatke u kratkom tekstu  - izdvaja iz teksta jedan ili više podataka prema zadanim uputama  OŠ HJ C. 2. 2. Učenik razlikuje medijske sadržaje primjerene dobi i interesu.  - gleda i sluša animirane filmove, dokumentarne i igrane filmove za djecu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI TKO SAM**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može na ploču staviti sliku profesora Baltazara i prekriti je papirićima (npr. 12 polja). Učenici postavljaju pitanja na koja se može odgovoriti samo sa da ili ne. Ukoliko je odgovor da, učiteljica/učitelj miče jedan papirić sa slike. Učenici pokušavaju odgonetnuti tko je na slici.  **2. GLEDAM FILM**  Ishod aktivnosti: učenik gleda i sluša animirane filmove.  **Opis aktivnosti:**  Učiteljica/učitelj uvodi učenike u gledanje crtanog filma iz ciklusa filmova o profesoru Baltazaru *O mišu i satovima*. Zadatak za gledanje: Pažljivo gledajte film kako biste mogli nabrojati sve likove koji se u filmu pojavljuju.  Učenici pažljivo i sa zanimanjem prate film.  Nakon odgledanoga filma učenici odgovaraju na pitanje učiteljice/učitelja postavljeno prije gledanja filma.  **3. RAZGOVARAMO O FILMU**  Ishod aktivnosti: učenik prepoznaje važne podatke u kratkom tekstu; izdvaja iz teksta jedan ili više podataka prema zadanim uputama; piše velika i mala slova školskim rukopisnim pismom.  **Opis aktivnosti:**  Učitelj/učiteljica može ponovo pustiti film sa zaustavljanjem i analiziranjem svakog pojedinog dijela.  U komunikacijskoj situaciji učiteljica/učitelj pitanjima uvodi učenike u sadržajnu analizu filma: Tko su likovi u filmu? Kako počinje film? Čime se bavio Oskar? Zašto se pokvario Baltazarov sat? O čemu mašta mišić Igor? Gdje se nalazi Big Ben? Što su prijatelji radili kada su bili skupa? Gdje je otišao prof. Baltazar? Tko će pokušati popraviti Big Ben? Koga nalaze? Zašto sat nije radio? Kako je prof. Baltazar riješio problem? Kako završava film?  Kako zovemo filmove u kojima su likovi crtani? Kakvi još mogu biti filmovi?  Zapisuju u bilježnicu:  **O mišu i satovima**  - crtani film o profesoru Baltazaru  Likovi: profesor Baltazar, urar Oskar i miš Igor  Oskar je bio najvještiji urar.  Igor je maštao o Big Benu.  Baltazar je mislio, mislio i napokon smislio.  Igor je na kraju živio u Londonu.  **4. ŠTO ZNAM O FILMU?**  Ishod aktivnosti: učenik prepoznaje važne podatke u kratkom tekstu; izdvaja iz teksta jedan ili više podataka prema zadanim uputama; piše velika i mala slova školskim rukopisnim pismom.  **Opis aktivnosti:**  Učiteljica/učitelj može pripremiti listić sa pitanjima za provjeru.  Nakon što su odgovorili na pitanja na listiću učenici crtaju stroj profesora Baltazara. | | | | [**https://www.youtube.com/watch?v=mzGD2G4SZC0&t=121s**](https://www.youtube.com/watch?v=mzGD2G4SZC0&t=121s) | PID OŠ C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije. B. 1. 3. Razvija strategije rješavanja sukoba.  GOO A. 1. 1. Ponaša se u skladu s dječjim pravima u svakodnevnom životu. A. 1. 2. Aktivno zastupa dječja prava. C. 1. 1. Sudjeluje u zajedničkom radu u razredu. C. 1. 3. Promiče kvalitetu života u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 4. Kritičko mišljenje: Učenik oblikuje i izražava svoje misli i osjećaje. B. 1. 4. Samovrednovanje/ samoprocjena: Na poticaj i uz pomoć učitelja procjenjuje je li uspješno riješio zadatak ili naučio. C. 1. 1. Vrijednost učenja: Učenik može objasniti vrijednost učenja za svoj život. |

Prilog

1. Film O mišu i satovima je: a) igrani film b) crtani film c) dokumentarni film.

2. Nabroji likove koji se pojavljuju u filmu.

3. O čemu je maštao Igor?

4. Napiši brojeve na prazne crte tako da dobiješ pravilan redoslijed radnje.

\_\_\_\_ Oskar stiže u London.

\_\_\_\_ Igor se više ne pojavljuje.

\_\_\_\_ Baltazar u Londonu.

\_\_\_\_ Profesoru Baltazaru ne radi sat.

\_\_\_\_ Sretni Igor u Big Benu.