**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Kizej injat – Brif, bruf, braf** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - izdvaja nepoznate riječi  - pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  - prepoznaje početak, središnji dio i završetak priče | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČITAM UNAZAD**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može na ploču napisati:  **K I Z E J I N J A T**  Učenici trebaju pogoditi što piše.  Razmisli i reci riječi koje jednako zvuče čitali ih s lijeva na desno ili obratno. Zapisujemo na ploču:  ANA JOJ OHO SOS  Čitamo riječi u udžbeniku: OKO, KUK, KAPAK, NEVEN.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko je razumio dječake?  Učiteljica/učitelj čita priču *Brif, bruf, braf* Giannia Rodaria.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Stari gospodin razumio je dječake.)  Učiteljica/učitelj pitanjima uvodi učenike u sadržajnu analizu priče: Što su radili dječaci u priči? Zašto su smislili tajni jezik? Pročitaj riječi njihovoga jezika. Tko ih je slušao na balkonu? Kakav je bio gospodin, a kakva gospođa? Pročitaj što je gospodin razumio u njihovome razgovoru. Kako je na kraju odgovorio gospođi?  Učiteljica/učitelj može zapisati na ploču, a učenici u pisanke, naslov priče i likove.  **4. ČITAMO PRIČU**  Ishod aktivnosti: učenik čita kratke tekstove primjerene jezičnomu razvoju, dobi i interesima; izdvaja nepoznate riječi, pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem.  **Opis aktivnosti:**  Učenici čitaju priču još jednom, samostalno, pronalazeći riječi koje im nisu poznate. Nakon što su pročitali, govore nepoznate riječi koje prvo ostali učenici pokušavaju objasniti, a ako nitko ne zna značenje objasnit će ga učiteljica/učitelj.  **5. MOGU I OVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica; prepoznaje glavne i sporedne likove; prepoznaje početak, središnji dio i završetak priče.  **Opis aktivnosti:**  Rad s udžbenikom: učenici rješavaju zadatak u udžbeniku (nabrajaju likove, uočavaju mjesto radnje, uočavaju manje dijelove priče, određuju redoslijed manjih dijelova priče).  Čitaju odgovore na pitanja i zajednički provjeravaju točnost uratka.  **NA PLOČI JE:**  Brif, bruf, braf  Gianni Rodari  - priča  LIKOVI: dva dječaka, stari gospodin, stara gospođa  Dječaci su imali svoj tajni jezik.  Nisu željeli da ih ostali razumiju.  Japa sepe zopovepem …  (Ja se zovem…) | | | | [**Zvučna čitanka - Brif, bruf, braf**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici.  GOO C. 1. 2. Promiče solidarnost u razredu. C. 1. 3. Promiče kvalitetu života u razredu. |