**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Kad se trava zazeleni – Pjesma o travnju** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - prepisuje riječi i rečenice rukopisnim slovima  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MJESECI U GODINI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Koliko godina ima mjeseci? Koliko se godišnjih doba promijeni u jednoj godini? Kako se zovu mjeseci?  Rad s udžbenikom: Napiši imena mjeseca koji nedostaju.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kakvo je vrijeme u travnju?  Učiteljica/učitelj pjesmu Edija Šupljike *Pjesma o travnju*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (U travnju je vrijeme nepouzdano.)  Učiteljica/učitelj pitanjima uvodi učenike u kratku analizu: Koliko mjeseci ima u jednoj godini? Gdje se oni nalaze? O kojem mjesecu se govori u pjesmi? Što vlada u travnju? Po čemu je mjesec travanj dobio ime? Zašto kažu da u travnju vrijeme nije pouzdano? Pročitaj stihove koji o tome govore. Koliko pjesmica ima strofa? Koliko ima ukupno stihova?  Učiteljica/učitelj može zapisati na ploču, a učenici u pisanke, naslov, autora te broj strofa i stihova.  **4. MOGU I OVO**  **Ishod aktivnosti:** učenik prepisuje riječi i rečenice rukopisnim slovima; samostalno piše riječi i rečenice naučenim rukopisnim slovima.  **Opis aktivnosti:**  Rad s udžbenikom: učenici rješavaju zadatke u udžbeniku. Nekoliko učenika čita gotove uratke.  **5. VJEŽBAM ČITANJE**  Ishod aktivnosti: učenik čita kratke tekstove primjerene jezičnomu razvoju, dobi i interesima.  **Opis aktivnosti:**  Učenici nekoliko puta čitaju pjesmu. Svatko čita po jedan stih, po dva stiha, svatko jednu kiticu...  **NA PLOČI JE:**  **Pjesma o travnju**  **Edi Šupljika**  - pjesma  Pjesma ima četiri kitice, dvadeset i jedan stih.  Pjesma govori o mjesecu travnju.  Travanj je dobio ime po travi. | | | |  | PID OŠ A. 2. 2. Učenik objašnjava organiziranost vremena i prikazuje vremenski slijed događaja.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOOC. 1. 1. Sudjeluje u zajedničkom radu u razredu. |