**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJ | | | | |
| NASTAVNI SADRŽAJ: | **Pred malim i velikim ekranima - Televizija** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  **OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanog teksta.**  - sluša kratke tekstove primjerene jezičnom razvoju interesima i dobi  - odgovara na pitanja o poslušanome tekstu  OŠ HJ A. 2. 4. Učenik piše školskim rukopisnim pismom slova, riječi, i kratke rečenice u skladu s jezičnim razvojem.  - piše velika i mala slova školskim rukopisnim pismom  OŠ HJ C. 2. 2. Učenik razlikuje medijske sadržaje primjerene dobi i interesu.  - izdvaja primjerene medijske sadržaje primjerene dobi i interesu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE PRIJE**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Učenici su podijeljeni u grupe po četvero. Učiteljica/učitelj učenicima dijeli omotnice u kojima se nalaze slova od kojih treba složiti riječ: TELEVIZOR. Pobjeđuje grupa koja prva uspije složiti riječ.  Komunikacijska situacija: Što je televizor? Gledate li često televizor? (Trik pitanje: Gledate li češće televizor ili televizijski program?)  **2. MAMA JE UVIJEK U PRAVU**  **Ishod aktivnosti:** učenik sluša kratke tekstove primjerene jezičnom razvoju, interesima i dobi; odgovara na pitanja o poslušanome tekstu; prepoznaje važne podatke u kratkom tekstu.  **Opis aktivnosti:**  Učiteljica/učitelj čita kratki tekst iz udžbenika.  Objasni kako će mama stati na kraj cjelodnevnoj buci televizora. Slažeš li se s tvrdnjom da je mama u pravu? Zašto nije dobro previše vremena provoditi pred televizijskim ekranom?  **3. OH, TA TELEVIZIJA!**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: razgovor s učenicima o vremenu koje provode gledajući televiziju i o emisijama koje gledaju. Gledaš li televiziju? U koje doba dana najviše vremena provedeš pred ekranom? Navedi koje emisije najradije gledaš. Gdje sve možeš pronaći program televizijskih emisija? Je li sav televizijski program namijenjen djeci? Kako znaš koje emisije nisu za tebe?  U udžbeniku su prikazani televizijski ekrani s različitim sadržajima koji se mogu pratiti. Zadatak je učenika spojiti ekran s nazivom programa. Po čemu si prepoznao program?  **4. EMISIJE KOJE POZNAJEM**  **Ishod aktivnosti:** učenik piše velika i mala slova školskimrukopisnim pismom; govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Rad s udžbenikom: učenici u tablicu trebaju napisati nazive emisija koje poznaju, a koje pripadaju različitim televizijskim programima (zabavni program, edukativni, dječji ili informativni).  Čitanje naziva emisija koje su učenici napisali. | | | |  | OSR A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  UKU A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje.  ODR C. 1. 2. Identificira primjere dobroga odnosa prema drugim ljudima.  PID OŠ D. 2. 1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života. |