**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Prstohvat riječi – Kolač od riječi** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KOLAČI KOJE VOLIM**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  Opis aktivnosti:  Komunikacijska situacija - učiteljica/učitelj uvodi učenike u razgovor o kolačima: Koje kolače najviše voliš? Tko u tvojoj obitelji pravi najukusnije kolače? Što sve možeš pronaći u kolaču kad ga zagrizeš?  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Čime grizemo sočni kolač iz pjesme?  Učiteljica/učitelj čita pjesmu *Kolač od riječi*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa; odgovara na pitanja o poslušanome tekstu.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Sočni kolač grizemo očima.)  Učiteljica/učitelj s nekoliko pitanja uvodi učenike u sadržajnu analizu pjesme: O kakvom se kolaču radi u pjesmi? Koji su sastojci ovoga kolača? Znaš li što je prstohvat? Objasni. Što može nastati od prstohvata slova L A K Č O? Koji još znak, osim točke i zareza, može biti sastojak kolača od riječi? Gdje se peče kolač iz pjesme? Kamo se stavlja nakon pečenja? Kako se on jede? Razmisli jedeš li i ti ovakav kolač?  Koliko kitica ima pjesma? Koliko stihova ima svaka pojedina kitica? Pročitaj najduži stih, onaj koji se sastoji od najviše riječi.  Učiteljica/učitelj može zapisati na ploču naslov pjesme i ime pisca te broj kitica i stihova.  **4. SASTAVI RIJEČ**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici su podijeljeni u grupe. Svaka grupa treba napisati onoliko zbrkanih riječi (ispremiješati slova neke riječi) koliko ima grupa u razredu. Svaka grupa ima flomaster druge boje. Zadatak je mijenjati mjesta u smjeru kazaljke na satu i u svakoj grupi složiti pravilno slova jedne riječi. Aktivnost završava kada se učenici (grupa) vrate na svoja mjesta i provjere uradak ostalih grupa na svom radnom mjestu.  **NA PLOČI JE:**  PRSTOHVAT RIJEČI  VIŠNJA JUNAKOVIĆ  - PJESMA  PJESMA IMA TRI KITICE.  PRVA KITICA IMA DVA STIHA, DRUGA DEVET, A TREĆA ČETIRI STIHA.  KOLAČ OD RIJEČI JEDEMO OČIMA. | | | | [**Zvučna čitanka – Kolač od riječi**](https://hr.izzi.digital/DOS/1109/8795.html#block-125344) | OSR A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 4. Samovrednovanje/ samoprocjena: Na poticaj i uz pomoć učitelja procjenjuje je li uspješno riješio zadatak ili naučio. |