**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Izmijesi pa ispeci – Dani kruha od banane (slovo E)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KRUHOVI RAZNI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  Opis aktivnosti:  U komunikacijskoj situaciji učiteljica/učitelj uvodi učenike u razgovor o kruhu: Koju vrstu peciva najviše voliš? Koje vrste kruha poznaješ? Od čega se pravi kruh? Učenici promatraju fotografiju u udžbeniku. Koje vrste kruha i peciva prepoznaješ? Objasni zašto se na fotografiji nalazi i pšenica.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko je Đurđa?  Učiteljica/učitelj čita priču *Dani kruha od banane*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Đurđa je pas.)  Učiteljica/učitelj pitanjima uvodi učenike u sadržajnu analizu priče: Što je dječaka zbunjivalo oko obilježavanja Dana kruha? Pročitaj bakino objašnjenje. Zašto je baka to sve znala? Koje je još vrste kruha spomenula mama? Tko se uključio u razgovor? Što misliš tko je Seka? Objasni zašto su baka i mama čudno pogledale djeda. Kako završava priča? Tko je glavni lik u priči? Nabroji sporedne likove.  Učiteljica/učitelj može zapisati na ploču naslov priče i ime pisca, glavni lik i sporedne likove.  **4. KRUH OD BANANE**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici su podijeljeni u grupe. Svaka grupa treba pristup internetu na računalu, tabletu ili mobitelu. Zadatak je grupe provjeriti postoji li kruh od banane, prepisati recept i provjeriti mogu li se svi sastojci kupiti u našim trgovinama.  Grupe međusobno uspoređuju pronađene recepte. Kod kuće, uz pomoć ukućana, mogu pokušati napraviti kruh.  **5. UČIM NOVO SLOVO**  **Ishod aktivnosti:** učenik piše velika i mala slova školskim rukopisnim pismom.  **Opis aktivnosti:**  Učenici promatraju veliko i malo rukopisno slovo E. Uočavaju i zaključuju kako ono treba biti napisano da bi bilo okrunjeno. U riječima SEKA i DJED trebaju zaokružiti slovo koje imaju obje riječi.  Učiteljica/učitelj na ploči demonstrira pisanje velikog i malog rukopisnog slova E. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova E. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  DANI KRUHA OD BANANE  ZORAN PONGRAČIĆ  - PRIČA  GLAVNI LIK: DJEČAK  SPOREDNI LIKOVI: MAMA, BAKA, DJED, SEKA, PAS ĐURĐA  KRUH OD BANANE  (prepisuju recept) | | | | [**Zvučna čitanka – Dani kruha od banane**](https://hr.izzi.digital/DOS/1109/8795.html#block-125344)  Modul: Pisana slova  Jedinica: Pisana slova  [**Objekt: Slove E**](https://hr.izzi.digital/DOS/1109/9850.html#block-138225) | MAT OŠ E. 2. 1. Koristi se podatcima iz neposredne okoline.  OSR A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 4. Razvija nacionalni i kulturni identitet zajedništvom i pripadnošću skupini.  ODR A. 1. 3. Uočava povezanost između prirode i zdravoga života. C. 1. 1. Identificira primjere dobroga odnosa prema prirodi.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje.  IKT A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka. A. 1. 2. Učenik se uz učiteljevu pomoć služi odabranim uređajima i programima.  ZDR A. 1. 2.Razlikuje osnove pravilne od nepravilne prehrane i opisuje važnost tjelesne aktivnosti. |