**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **LEKTIRA: Ružno pače (2 sata)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  -odgovara na pitanja i postavlja pitanja cjelovitom rečenicom  - pripovijeda kratku priču prema nizu slika  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanog teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  - pripovijeda kratku priču prema nizu slika  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnom tekstu riječima, crtežom i pokretom  - objašnjava razloge zbog kojih mu se neki književni tekst sviđa ili ne sviđa  OŠ HJ B. 2. 2. Učenik sluša/čita književni tekst i razlikuje književne tekstove prema obliku i sadržaju.  - prepoznaje glavne i sporedne likove  - smješta likove u vrijeme radnje i prostor  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLIČNI, A RAZLIČITI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  **Opis aktivnosti:**  Učiteljica/učitelj može s učenicima odigrati igru različitosti i sličnosti *Neka ustanu*.  Npr. - neka ustanu svi koji imaju tamnu kosom  - neka ustanu svi koji imaju plave oči  - neka ustanu svi koji imaju kratku kosu…  Komunikacijska situacija: Tko je od djece u razredu najviše puta ustao zajedno s tobom? U čemu ste slični? Po čemu se razlikuješ od drugih?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu; izražava opisane situacije i doživljeno u književnom tekstu riječima, crtežom i pokretom; objašnjava razloge zbog kojih mu se neki književni tekst sviđa ili ne sviđa.  **Opis aktivnosti:**  Učiteljica/učitelj prije čitanja postavlja pitanje: Zašto je patka ugrizla Ružno pače?  Učiteljica/učitelj čita ulomak iz bajke *Ružno pače*. Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Ugrizla ga je jer je bilo preveliko i čudnovato.)  Učiteljica/učitelj pitanjima uvodi učenike u sadržajnu analizuteksta: Koji je naslov ove bajke? Po čemu ste prepoznali da se radi o bajci? Tko je glavni lik ove bajke? Kako su u dvorištu dočekali ružno pače? Zašto ga je patka ugrizla? Tko se zauzeo za pače? Kako ga je majka opisala? Koji se još likovi pojavljuju u bajci? U koje se godišnje doba legu pačići?  Je li ovaj tekst cijela priča ili samo jedan njezin dio? Što je ulomak?  Učenici su cijelu priču trebali pročitati za lektiru i u bilježnice napisati prema planu pisanja lektire (zajednički je napisana prva lektira, a prema njoj učenici pišu ostale).  Plan pisanja lektire:  LEKTIRA  NAZIV DJELA:  IME PISCA:  GLAVNI LIK:  SPOREDNI LIKOVI:  VRIJEME RADNJE:  MJESTO RADNJE:  REDOSLIJED RADNJE:  **3. RJEŠAVAM ZADATKE**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici rješavaju prvi i drugi zadatak u udžbeniku. Nakon što su učenici riješili zadatke, provjeravaju točnost uradaka.  **4. SVAKA GRUPA, JEDNA SLIKA**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; izabire odgovarajuće riječi i upotrebljava ih u oblikovanju sintagmi i rečenica, razvija vlastiti potencijal za stvaralaštvo.  **Opis aktivnosti:**  Učenici su podijeljeni u četiri grupe (ili osam grupa tako da po dvije grupe imaju isti zadatak). Svaka grupa ima zadatak odgovoriti na pitanja koja su vezana uz određeni dio priče. Nakon što odgovore na pitanja, trebaju ilustrirati taj dio priče.  Cilj zadatka: nakon što ilustriraju svaki dio priče, uratke grupa treba povezati u razrednu slikovnicu.  **5. PRIČANJE PO NIZU SLIKA**  **Ishod aktivnosti:** učenik pripovijeda kratku priču prema nizu slika; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici promatraju slike u razrednoj slikovnici. Za svaku sliku smišljaju nekoliko rečenica koje kazuju što je na pojedinoj slici prikazano. Nekoliko učenika može pokušati ispričati cijelu priču prema slikama.  **6. KRATKA PROVJERA**  **Ishod aktivnosti:** učenik izabireodgovarajuće riječi i upotrebljava ih u oblikovanju sintagmi i rečenica; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj priprema listić s nekoliko zadataka za provjeru razumijevanja pročitanog djela. Učenici trebaju samostalno riješiti zadatke. | | | | Modul: Lektira  Jedinica: [Ružno pače](https://hr.izzi.digital/DOS/1109/1345.html)  [Zvučna čitanka – Ružno pače](https://hr.izzi.digital/DOS/1109/8795.html#block-125344) | OŠ LK A. 2. 1. Učenik likovnim i vizualnim izražavanjem interpretira različite sadržaje.  PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OSR A. 1. 1. Razvija sliku o sebi. A. 1. 4. Razvija radne navike. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. B. 1. 2. Praćenje: Na poticaj i uz pomoć učitelja prati svoje učenje.  ODR A. 1. 2. Opisuje raznolikost u prirodi i razlike među ljudima.  ZDR A. 1. 1. A. Opisuje tjelesne osobine i zamjećuje razlike i sličnosti između dječaka i djevojčica. |

Prilog

