**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Halo, tko zove? – telefonski razgovor** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VJEVERICA TELEFONIRA**  Ishod aktivnosti: učenik sluša kratke tekstove primjerene jezičnom razvoju, interesima i dobi; odgovara na pitanja o poslušanome tekstu.  Opis aktivnosti:  Učiteljica/učitelj može interpretativno pročitati ili odglumiti razgovor vjeverice i Ureda za godišnja doba. Učenici mogu tekst pratiti u svojim udžbenicima.  Kratka analiza: Pročitaj rečenicu kojom je vjeverica započela razgovor. Je li nešto zaboravila reći? Zašto vjevericu u Uredu za godišnja doba zovu Ja? Može li jesen iz ostavljene poruke saznati kamo treba doći? Zaključi je li ovaj telefonski razgovor bio uspješan i koristan.  **2. A MOŽE I OVAKO**  Ishod aktivnosti: učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu.  **Opis aktivnosti:**  Učenici mogu razgovor između medvjeda i ježa pročitati u paru po ulogama. Ostali pažljivo slušaju da mogu usporediti vjeveričin razgovor s ovim medvjeda i ježa.  Komunikacijska situacija: Tko telefonski razgovara? Kako medo započinje, a kako završava razgovor? O čemu razgovara s ježom? Zaključi je li ovaj razgovor bio uspješan i koristan. U čemu se razlikuju ova dva telefonska razgovora?  3. TELEFONSKI RAZGOVOR  Ishod aktivnosti: učenik odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Komunikacijska situacija: Jesu li vaši telefonski razgovori sličniji vjeveričinom razgovoru ili medinom?  Učenici pokušavaju samostalno zaključiti što sve treba sadržavati telefonski razgovor. Zapisuju u udžbenike. Nekoliko učenika čita svoj uradak i zajednički zaključuju što je to što svaki telefonski razgovor treba sadržavati, odnosno kakav treba biti.  Važne elemente telefonskoga razgovora učiteljica/učitelj zapisuje na ploču, a učenici u pisanke.  **4. I MI ZNAMO**  Ishod aktivnosti: učenik priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema papiriće na kojima su teme razgovora. Učenici trebaju biti u parovima. Jedan učenik iz para izvlači papirić s temom. Učenici u paru smišljaju telefonski razgovor koji mogu kasnije prezentirati ostalim učenicima.  **NA PLOČI JE:**  TELEFONSKI RAZGOVOR:  1. POZDRAVITI  2. PREDSTAVITI SE  3. RAZGOVARATI KRATKO I JASNO REĆI ŠTO TREBAŠ  4. ZAHVALITI  5. POZDRAVITI SE SA SUGOVORNIKOM. | | | | Modul: Hrvatski jezik i komunikacija  Jedinica: Telefonski razgovor  [**Objekt: Pogrešan tata**](Modul:%20Hrvatski%20jezik%20i%20komunikacija)  Modul: Hrvatski jezik i komunikacija  Jedinica: Telefonski razgovor  [**Objekt: Tko sudjeluje u razgovoru**](https://hr.izzi.digital/DOS/1109/1191.html#block-22872)  Modul: Hrvatski jezik i komunikacija  Jedinica: Telefonski razgovor  [**Objekt: Tko koga zove?**](https://hr.izzi.digital/DOS/1109/1191.html#block-22880)  Modul: Hrvatski jezik i komunikacija  Jedinica: Telefonski razgovor  [**Objekt: Pokušaj i ti**](https://hr.izzi.digital/DOS/1109/1191.html#block-22930) | PID OŠ C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  OSR A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2. Praćenje:  Na poticaj i uz pomoć učitelja prati svoje učenje. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju. |

Prilog

Prijedlog tema telefonskog razgovora.

|  |
| --- |
| Što je za domaću zadaću? |
| Pozivam te u park na igru. |
| Trebam doznati radno vrijeme knjižnice. |
| Susjedova mačka je odlutala iz dvorišta. |
| Poziv na akciju uređivanja školskog igrališta. |
| Iznenadimo prijateljicu/prijatelja za rođendan! |
| Obavještavam učiteljicu/učitelja o izostanku zbog bolesti. |
| Žurni poziv vatrogascima zbog požara u susjednoj zgradi. |