**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |
| --- | --- | --- |
| IME I PREZIME: | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | |
| DOMENA: | HRVATSKI JEZIK I KOMUNIKACIJA, KULTURA I MEDIJI | |
| NASTAVNI SADRŽAJ: | **Poučno o poslastici - Čokolada** | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  – govori i razgovara o temama iz svakodnevnoga života koje zaokupljaju njegovu pozornost  – postavlja pitanja cjelovitom rečenicom  – pažljivo i uljudno sluša sugovornika ne prekidajući ga u govorenju  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 1. Učenik sluša/čita medijski tekst oblikovan u skladu s početnim opismenjavanjem i izdvaja važne podatke.  - prepoznaje važne podatke u kratkom tekstu  - izdvaja iz teksta jedan ili više podataka prema zadanim uputama  OŠ HJ C. 2. 2. Učenik razlikuje medijske sadržaje primjerene dobi i interesu.  - gleda i sluša animirane filmove, dokumentarne i igrane filmove za djecu | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLOŽI RIJEČ**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost, odgovara na pitanja i postavlja pitanja cjelovitom rečenicom, pažljivo i uljudno sluša sugovornika ne prekidajući ga u govorenju  **Opis aktivnosti:**  Učiteljica/učitelj može na ploču staviti razbacana slova od kojih učenici trebaju složiti riječ: ČOKOLADA.  Je li čokolada tvoja omiljena poslastica? Gdje rastu slatkiši? Mogu li se ubrati? Jesu li odmah u obliku u kojem ih jedemo: punjeni, umotani, oblikovani?    **2. GLEDAM FILM**  Ishod aktivnosti: učenik gleda i sluša dokumentarne filmove, prepoznaje važne podatke u kratkom tekstu, izdvaja iz teksta jedan ili više podataka prema zadanim uputama, piše velika i mala slova školskim rukopisnim pismom  **Opis aktivnosti:**  Učiteljica/učitelj uvodi učenike u gledanje dokumentarnog filma o čokoladi.  Gledaju 1. dio filma (do 33. sekunde).  O čemu govori prvi dio filma? Na koje sve načine možemo jesti čokoladu? Što znači da čokoladu možemo jesti samu? Voliš li ti čokoladu? Na koji način voliš najviše jesti čokoladu? Možeš li zaključiti o čemu govori ovaj film?  Gledaju 2. dio filma (do kraja).  Gdje raste čokolada? Od čega se pravi čokolada? Gdje rastu sjemenke? Opiši. Kako se zovu sjemenke? Kako izgledaju zrna kakaa? Imaju li okus? Što se dodaje u mljevena zrna da bi se dobila čokolada?  Opiši proces nastajanja čokolade od zrna do proizvoda. Zapisuju etape procesa u udžbenik.  **3. DOKUMENTARNI FILM**  Ishod aktivnosti: učenik prepoznaje važne podatke u kratkom tekstu, izdvaja iz teksta jedan ili više podataka prema zadanim uputama, piše velika i mala slova školskim rukopisnim pismom  **Opis aktivnosti:**  Gledaju film još jednom u cijelosti. U udžbenik pišu odgovore na pitanja: Što te najviše iznenadilo u nastajanju čokolade? Zašto? Što zaključuješ kakvu ulogu ima ovaj film?  Tko priča priču o čokoladi? Vidiš li pripovjedača? Postoje li glumci u filmu? Tko se pojavljuje u filmu? Koje zvukove čuješ u filmu? Što nam zvukovi u filmu mogu dočarati? Kako bi izgledao film bez zvuka?  **4. IZRAĐUJEMO STRIP**  Ishod aktivnosti: učenik prepoznaje važne podatke u kratkom tekstu, izdvaja iz teksta jedan ili više podataka prema zadanim uputama, piše velika i mala slova školskim rukopisnim pismom  **Opis aktivnosti:**  Radeći u paru učenici trebaju izraditi strip u kojem će prikazati proces nastajanja čokolade.  Dodatni zadatak:  Istražite koje vrste čokolade postoje, što se sve može dodati u čokoladu i koliko je zdrava namirnica. Od prikupljenih podataka možete napraviti plakat na temu čokolada. | Modul: Kultura i mediji  Jedinica: Čokolada  [**Objekt: Čokolada**](https://hr.izzi.digital/DOS/1109/13859.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 2. Razvija komunikacijske kompetencije. B. 1. 3. Razvija strategije rješavanja sukoba.  GOO C. 1. 1. Sudjeluje u zajedničkom radu u razredu.  ODR C. 1. 1. Identificira primjere dobrog odnosa prema prirodi.  UKU A. 1. 4. 4. Kritičko mišljenje  Učenik oblikuje i izražava svoje misli i osjećaje. C. 1. 1. 1. Vrijednost učenja  Na poticaj i uz pomoć učitelja procjenjuje je li uspješno riješio zadatak ili naučio. |