**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **DIKTAT - provjera** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - točno intonira izjavnu, upitnu i uskličnu rečenicu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NASTAVI REČENICU**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; točno intonira izjavnu, upitnu i uskličnu rečenicu.  Opis aktivnosti:  Učenici su u formaciji kruga. Učiteljica/učitelj započinje rečenicu prvom riječi. Sljedeći učenik treba ponoviti izrečenu riječ i dodati svoju (svaki sljedeći ponavlja sve do tada izrečene riječi). Pri tom treba paziti na smisao rečenice. Kada je rečenica gotova, učenik koji je na redu ponavlja cijelu rečenicu i započinje novu.  Npr. U/ U JEDNOM/ U JEDNOM SELU/ U JEDNOM SELU ŽIVE/ U JEDNOM SELU ŽIVE RADOZNALI/ U JEDNOM SELU ŽIVE RADOZNALI PATULJCI.  2. PIŠEM PO DIKTATU  **Ishod aktivnosti:** učenikpiše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim pismom; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učiteljica/učitelj daje učenicima upute za pisanje diktata. Učiteljica/učitelj čita riječi odnosno rečenice. Nekoliko učenika ponavlja riječ tj. rečenicu i tada učenici samostalno zapisuju rukopisnim pismom u pisanke. Nakon pročitane i zapisane zadnje rečenice, učiteljica/učitelj još jednom čita diktat u cijelosti.  SLAMA, PASTIR, OVAN  TONI VOLI SLANU SALAMU.  IMA LI MARTA NOVU MARAMU?  METLA JE U ORMARU.  NOSI LI RENATA PLAVI ŠEŠIR?  NEVA NE VOLI ŠPINAT.  3. ISPRAVAK DIKTATA  Kod ispravljanja diktata treba pripaziti na pravilno spajanje rukopisnih slova.  Prijedlog bodovanja: svaka riječ u rečenici i rečenični znak nose po jedan bod. Predloženi diktat tako bi imao 30 bodova. | | | |  | OSR A. 1. 1. Razvija sliku o sebi. A. 1. 4. Razvija radne navike  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2. Praćenje:  Na poticaj i uz pomoć učitelja prati svoje učenje.  ODRC. 1. 2.Identificira primjere dobroga odnosa prema drugim ljudima. |