**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Gdje se skriva jesen – Usnula jesen** | | | | |
| ISHODI: | OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - uočava obilježja igrokaza za djecu: lica, dijalog  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JESEN JE TU**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj priprema kartice i s učenicima igra igru asocijacije čija će odgonetka biti JESEN.  PRIMJER:   |  |  |  | | --- | --- | --- | | SUHO | JABUKA | CRVENA | | ZELENO | ŠLJIVA | ŽUTA | | NA DRVEĆU | KRUŠKA | PLAVA | | LIŠĆE | VOĆE | BOJE | | JESEN | | |   Komunikacijska situacija: Kada počinje jesen? Koje se životinje spremaju za zimu? Što znači riječ usnula? Kada se ti osjećaš usnulo? Oboji likove u igrokazu *Usnula jesen*.  **2. SLUŠAM TEKST**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko su likovi u igrokazu?  Učiteljica/učitelj čita igrokaz *Usnula jesen*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; razlikuje priču, pjesmu, bajku, slikovnicu, zagonetku i igrokaz po obliku i sadržaju; uočava obilježja igrokaza za djecu: lica, dijalog.  Opis aktivnosti:  Učenici iznose svoje osjećaje nakon odslušanog teksta. Odgovaraju na pitanje postavljeno prije slušanja. (Likovi u igrokazu su vjeverica, medo i jež.)  Učiteljica/učitelj pitanjima uvodi učenike u analizu teksta: Koje je pitanje postavila vjeverica? Koji joj je savjet dao medvjed? Kako on provodi zimske dane? U kakvom je poslu jež? Opiši jesensko i zimsko vrijeme. Usporedi obilježja jeseni i zime. Čime se zimi hrane životinje iz igrokaza? Kako ostale životinje provode zimu?  Učiteljice/učitelj može zapisati na ploču naslov priče i ime pisca te likove.  **4. STVARAMO PREDSTAVU**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici su podijeljeni u grupe po troje. Svaki učenik unutar grupe odabire jednu životinju iz igrokaza. Učenici trebaju izraditi štapne ili prstne lutke (od papira). Pomoću lutaka, čitajući igrokaz po ulogama, izvode predstavu pred ostatkom razreda.  **NA PLOČI JE:**  USNULA JESEN  NELA VRKLJAN  - IGROKAZ  LIKOVI: VJEVERICA, MEDO I JEŽ | | | | [**Zvučna čitanka – Usnula jesen**](https://hr.izzi.digital/DOS/1109/8795.html#block-125344) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti. B. 2. 1. Učenik objašnjava važnost odgovornoga odnosa čovjeka prema sebi i prirodi. C. 2. 1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.  OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja. C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.  OŠ TZK D. 2. 4. Aktivno sudjeluje u elementarnim igrama koje razvijaju samopoštovanje, samopouzdanje i ustrajnost.  OSR A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 2. Praćenje:  Na poticaj i uz pomoć učitelja prati svoje učenje. C. 1. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. |