**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Priča u slikama: Ivino strašno jutro; Slovo O** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - pripovijeda kratku priču prema nizu slika  - pripovijeda događaje kronološki  - opisuje na temelju promatranja  - pažljivo i uljudno sluša sugovornika ne prekidajući ga u govorenju  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JUTRO U MOJEMU DOMU**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  Opis aktivnosti:  U komunikacijskoj situaciji učiteljica/učitelj uvodi učenike u razgovor o jutru: Kako izgleda jutro u tvojoj obitelji? Tko prvi odlazi u kupaonicu? Doručkuješ li kod kuće? Tko priprema doručak? Dogodi li se ponekad da nešto zaboraviš?  **2. PRIČAM PRIČU PO SLIKAMA**  Ishod aktivnosti: učenik pripovijeda kratku priču prema nizu slika; opisuje na temelju promatranja; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici otvaraju udžbenike. Ispred sebe imaju priču u slikama *Ivino strašno jutro*. Promatraju sliku po sliku i opisuju što vide na pojedinoj slici. Učiteljica/učitelj dodatnim pitanjima potiče učenike na razgovor o sličicama: Koga vidimo na prvoj slici? Izgleda li dječak veselo? Ispričaj što Ivo radi na drugoj slici. Što se dogodilo na trećoj slici? Po što se Ivo vratio? Gdje se nalazi dječak? Kako se osjeća? Zamisli i reci što je učiteljica rekla Ivi. Za svaku sliku odabiru po jednu rečenicu koja kazuje što je na pojedinoj slici prikazano. Nekoliko učenika može pokušati ispričati cijelu priču prema slikama.  Učiteljica/učitelj može zapisati rečenice na ploču.  3. STRAŠNO JUTRO  Ishod aktivnosti: učenik pripovijeda događaje kronološki.  Opis aktivnosti:  Učenici trebaju samostalno smisliti i zapisati priču o jednom strašnom jutru u svojoj obitelji. U nekoliko rečenica trebaju opisati događaj koji se zbio. Nekoliko učenika čita svoje gotove uratke (autorski stolac).  **4. UČIM NOVO SLOVO**  **Ishod aktivnosti:** učenik piše velika i mala slova školskim rukopisnim pismom.  **Opis aktivnosti:**  Učenici promatraju veliko i malo rukopisno slovo O. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova O. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova O. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  IVINO STRAŠNO JUTRO | | | | Modul: Pisana slova  Jedinica: Pisana slova  [**Objekt: Slovo O**](https://hr.izzi.digital/DOS/1109/9850.html#block-138258) | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi. B. 2. 3. Učenik uspoređuje, predviđa promjene i odnose te prikazuje promjene u vremenu.  OSR A. 1. 2. Upravlja emocijama i ponašanjem. B. 1. 1. Prepoznaje i uvažava potrebe i osjećaje drugih. C. 1. 2. Opisuje kako društvene norme i pravila reguliraju ponašanje i međusobne odnose.  ODR A. 1. 3. Uočava povezanost između prirode i zdravoga života. C. 1. 2. Identificira primjere dobroga odnosa prema drugim ljudima.  GOO A. 1. 1. Ponaša se u skladu s dječjim pravima u svakodnevnom životu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. |