**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Čitam, pričam i to me veseli – Kako me zovu (Pripovijedanje prema poticaju) – 2 sata** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pripovijeda događaje kronološki  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  - pripovijeda o događajima iz svakodnevnog života koji su u vezi s onima u književnom tekstu  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NADIMCI SU SVUDA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj uvodi učenike u komunikacijsku situaciju: Imaju li prijatelji u tvojem razredu nadimke? Imaš li ga i ti? Kako te zovu mama, tata ili ostali članovi tvoje obitelji kada te žele pohvaliti, zamoliti nešto? Oponašaj roditelje kada se ljute na tebe.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kako Juraja zove prodavačica u trgovini?  Učiteljica/učitelj čita tekst *Kako me zovu*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; upotrebljava nove riječi koje je naučio kao dio aktivnoga rječnika; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Prodavač u trgovini Juraja naziva *mucek*.)  Učiteljica/učitelj pitanjima uvodi učenike u analizu teksta: Kako mama, tata i teta zovu dječaka? Pročitaj nadimke kojima su ga zvali kada je bio mali. Kojim mu se nadimcima sada obraćaju? Koje je dječakovo pravo ime? Objasni što misliš zašto dječaku svi smišljaju nadimke? Misliš li da mu to uistinu jako smeta? Objasni.  Učiteljica/učitelj zapisuje na ploču naslov priče, ime i prezime pisca te nekoliko podataka o priči, a učenici te podatke zapisuju u svoje pisanke.  4. MALI GLUMCI  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici trebaju s prijateljem u paru osmisliti razgovor dječaka i jednog člana obitelji kojemu dječak objašnjava zašto ga smetaju nadimci. Oni parovi koji žele, razgovor mogu odglumiti pred ostatkom razreda.  **5. VOLIM/NE VOLIM BITI DIJETE**  Ishod aktivnosti: učenik priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Komunikacijska situacija: učiteljica/učitelj može s učenicima povesti razgovor o situacijama u kojima vole biti djeca i onima u kojima bi radije bili odrasli.  Učenici mogu u tablice u udžbeniku zapisati nekoliko primjera kada im je lijepo zato što su djeca i nekoliko u kojima bi im bilo draže da su odrasli.  **6. PRIPOVIJEDAM**  Ishod aktivnosti: učenik razvija vlastiti potencijal za stvaralaštvo; pripovijeda o događajima iz svakodnevnog života koji su u vezi s onima u književnom tekstu; priča o vlastitim doživljajima i događajima; pripovijeda događaje kronološki; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici trebaju razmisliti i prisjetiti se događaja u kojem im je bilo drago što su dijete. Učiteljica/učitelj daje upute učenicima da pri prepričavanju trebaju pripaziti da ne nabrajaju previše nepotrebnih podataka kao i da pripaze na redoslijed događaja. Prilikom prepričavanja ne treba prečesto koristiti riječi *onda* i *pa*.  Nekoliko učenika pripovijeda događaj.  **NA PLOČI:**  KAKO ME ZOVU  SANJA PILIĆ  - PRIČA  JURAJ IMA PUNO NADIMAKA.  NAJČEŠĆI SU: KOLAČIĆ, KRUMPIRIĆ, MICEK, MUCEK...  MOJI ME UKUĆANI ČESTO NAZIVAJU (učenici samostalno dopisuju). | | | | [**Zvučna čitanka – Kako me zovu**](https://hr.izzi.digital/DOS/1109/8795.html#block-125344) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  PID OŠ A. 2. 2. Učenik objašnjava organiziranost vremena i prikazuje vremenski slijed događaja.  ODR C. 1. 2. Identificira primjere dobroga odnosa prema drugim ljudima.  UKU A. 1. 4. Kritičko mišljenje:  Učenik oblikuje i izražava svoje misli i osjećaje.  OSR A. 1. 1. Razvija sliku o sebi. A. 1. 3. . Razvija svoje potencijale. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  GOO A. 1. 1. Ponaša se u skladu s dječjim pravima u svakodnevnom životu. C. 1. 1. Sudjeluje u zajedničkom radu u razredu. C. 1. 3. Promiče kvalitetu života u razredu. |