**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJ | | | | |
| NASTAVNI SADRŽAJ: | **Pod svjetlima pozornice - Kazalište** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - točno intonira izjavnu, uskličnu i upitnu rečenicu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  -povezuje slova u cjelovitu riječ, riječ u rečenicu pišući školskim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom  - usvaja nove riječi i razumije značenje naučenih riječi  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 3. Učenik posjećuje kulturne događaje primjerene dobi i iskazuje svoje mišljenje.  - izdvaja što mu se sviđa ili ne sviđa u vezi s kulturnim događajem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA POGAĐANJA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj objašnjava djeci igru. Na ploči su nacrtane crtice za svako slovo u pojmu. Učenici su podijeljeni u dvije grupe. Svaka grupa ima 10 žetona. Učenici pokušavaju pogoditi pojam kazujući slovo koje bi moglo biti u njemu. Za svako slovo koje pogode dobit će jedan žeton, a za svako slovo kojeg u pojmu nema trebaju dati jedan žeton. Učiteljica/učitelj pogođena slova zapisuju na ploču na mjesto na kojem trebaju biti u pojmu. Pobjeđuje grupa koja na kraju ima više žetona.  POJAM : \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_  K A Z A L I Š T E L U T A K A  **2. KAZALIŠTE**  **Ishod aktivnosti:** učenik izdvaja što mu se sviđa ili ne sviđa u vezi s kulturnim događajem; odgovara na pitanja i postavlja pitanja cjelovitom rečenicom; priča o vlastitim doživljajima i događajima; usvaja nove riječi i razumije značenje naučenih riječi.  **Opis aktivnosti:**  Komunikacijska situacija: Kakvo je kazalište kazalište lutaka? Jeste li ga posjetili? Koju predstavu ste gledali? Koji lik ti se najviše svidio? Što možeš gledati u kinu, a što u kazalištu? Objasni koja je razlika između kina i kazališta?  Učenici promatraju slike u udžbeniku.  Kako se lutke pokreću? Od čega su napravljene? Tko govori i glumi umjesto njih? Voliš li više predstave u kojima glume glumci ili one u kojima glumci glume uz pomoć lutaka? Objasni svoj odgovor.  3. SVAKO PITANJE ODGOVOR IMA  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Rad s udžbenikom: učenici odgovaraju na pitanja u udžbeniku. Trebaju prepoznati i napisati likove koje vide na fotografijama, napisati iz kojih su priča likovi te koji bi im se još likovi mogli pridružiti.  Nakon što većina učenika riješi zadatke, provjeravaju točnost uratka.  **4. MOJ IGROKAZ**  **Ishod aktivnosti**: učenik povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja; točno intonira izjavnu, uskličnu i upitnu rečenicu.  **Opis aktivnosti:**  Učenici su podijeljeni u parove. Zadatak je osmisliti kratak igrokaz u kojem će sudjelovati slon i zmaj. Igrokaz treba zapisati u udžbenik. Učenici trebaju i nacrtati likove te ih zalijepiti na štapiće. Oni koji žele mogu igrokaz izvesti pred ostalim učenicima pazeći na točno intoniranje rečenica. | | | |  | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 3. Razvija svoje potencijale. A. 1. 4. Razvija radne navike. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje; Učenik oblikuje i izražava svoje misli i osjećaje.  GOO C. 1. 1. Sudjeluje u zajedničkom radu u razredu.  ODR C. 1. 1. Identificira primjere dobroga odnosa prema prirodi. C. 1. 2. Identificira primjere dobroga odnosa prema drugim ljudima.  POD A. 1. 1. Primjenjuje inovativna i kreativna rješenja. |