**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Večernji razgovori – Telefonske priče (slovo T)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - pripovijeda o događajima iz svakodnevnoga života koji su u vezi s onima u književnome tekstu  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - uočava obilježja igrokaza za djecu: lica, dijalog  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRIČA ZA LAKU NOĆ**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; pažljivo i uljudno sluša sugovornika ne prekidajući ga u govorenju.  Opis aktivnosti:  U komunikacijskoj situaciji učiteljica/učitelj može s djecom povesti razgovor o „pričama za laku noć“: Čitaju li ti ili su ti čitali roditelji prije spavanja? Što su čitali? Koja priča ti je bila najdraža? Zašto?  **2. SLUŠAM TEKST**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Zašto su priče bile kratke?  Učiteljica/učitelj čita priču *Telefonske priče*.  3. RAZUMIJEM ŠTO SLUŠAM  Ishod aktivnosti: učenik odgovara na pitanja o poslušanome tekstu; govori o čemu razmišlja i kako se osjeća nakon čitanja/slušanja književnoga teksta; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušanog teksta. Odgovaraju na pitanje postavljeno prije slušanja. (Priče su bile kratke jer ih je računovođa pričao preko telefona.) Učiteljica/učitelj pitanjima uvodi učenike u sadržajnu analizu teksta: Koliko je dana tjedno računovođa Bianchi provodio na putu? Koga je zvao svake večeri? Zašto? U koliko je sati započinjala telefonska priča? Zašto su priče bile kratke? Kada su priče bile malo duže?  Učiteljica/učitelj može zapisati na ploču, a učenici u pisanke, naslov priče i ime autora te nabrojati likove.  **4. VAŽNO JE IMATI TELEFON**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; pripovijeda o događajima iz svakodnevnoga života koji su u vezi s onima u književnome tekstu.  **Opis aktivnosti:**  Komunikacijska situacija: Učenici promatraju znak ispod teksta u udžbeniku. Gdje možeš vidjeti ovaj znak **?** Što prikazuje? Zašto je došlo do potrebe za ovim znakom? Opiši situaciju kada je važno imati telefon. Što kažu tvoji roditelji o korištenju mobitela? S kim najčešće razgovaraš telefonom? Što misliš u koje je doba dana pristojno zvati telefonom? Koje je brojeve dobro znati? Učenici promatraju sliku i nabrajaju situacije u kojima je potrebno nazvati neki od brojeva (policija, hitna pomoć, vatrogasci).  **5. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima.  **Opis aktivnosti:**  Učenici promatraju veliko i malo rukopisno slovo T. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova T. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova U. Učiteljica/učitelj u svakome redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  TELEFONSKE PRIČE  GIANNI RODARI  - PRIČA  LIKOVI: TATA I DJEVOJČICA  BROJEVI KOJE TREBA ZNATI:  192 – POLICIJA  193 – VATROGASCI  194 – HITNA POMOĆ  112 – ŽURNA POMOĆ (SVE SLUŽBE) | | | | [Zvučna čitanka – Telefonske priče](https://hr.izzi.digital/DOS/1109/8795.html#block-125344)  Modul: Hrvatski jezik i komunikacija  Jedinica: Telefonski razgovor  [**Objekt: Pokušaj i ti**](https://hr.izzi.digital/DOS/1109/1191.html#block-22930)  Modul: Pisana slova  Jedinica: Pisana slova  [**Objekt: Slovo T**](https://hr.izzi.digital/DOS/1109/9850.html#block-138278) | UKU C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije. B. 1. 3. Razvija strategije rješavanja sukoba.  ODR A. 1. 1. Prepoznaje svoje mjesto i povezanost s drugima u zajednici.  GOO C. 1. 1. Sudjeluje u zajedničkom radu u razredu.  ZDR C. 1. 1. B. Prepoznaje i izbjegava opasnosti kojima je izložen u kućanstvu i okolini. |