**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Ah, ta računala… Internet** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SURFANJE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Učiteljica/učitelj na ploču može staviti sliku surfera. Komunikacijska situacija: Razgovor o surfanju kao sportu. Koga prikazuje slika? Što treba surferu za bavljenje njegovim omiljenim sportom? Kakvo treba biti more? Kakvo vrijeme pogoduje surferima? Što znači riječ surfanje? (Surfanje ili surf je površinski vodeni sport, jahanje na valovima.)  Kako je riječ surfanje povezana s internetom? Surfate li vi na računalu?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko piše i kome mail?  Učiteljica/učitelj čita priču Branke Nikolić *Internet*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušanog teksta. Odgovaraju na pitanje postavljeno prije slušanja. (Maja piše mail Lani.)  Učiteljica/učitelj pitanjima uvodi učenike u kratku analizu: O čemu govori ova priča? Kako su roditeljji shvatili da je Maja stalno visjela na internetu? Što su učinili mama i tata? Što je Maja za kaznu morala raditi? Čemu služi internet? Što sve možeš pronaći na internetu? Koristiš li se internetom samostalno ili uz pomoć i kontrolu roditelja? Koje sadržaje tražiš na internetu? Što misliš kako su ljudi nekad dolazili do informacija o nečemu? Ispričaj.  Učiteljica/učitelj može zapisati na ploču, a učenici u pisanke naslov, autora te nekoliko rečenica.  **4. MOGU I OVO**  Ishod aktivnosti: učenik razvija vlastiti potencijal za stvaralaštvo.  **Opis aktivnosti:**  Učenici su u grupama. Trebaju razmisliti i istražiti na što sve treba pripaziti prilikom korištenja interneta. Zatim trebaju osmisliti nekoliko savjeta za sigurno korištenje interneta. Od prikupljenih savjeta svih grupa učenici će, uz pomoć učiteljice/učitelja, izraditi plakat o korištenju i opasnostima interneta. Plakat se može staviti na zid učionice.  Napišite mail svojem najboljem prijatelju u kojem ga pitate što se učilo u školi jer ste vi bolesni.  **NA PLOČI JE:**  **Internet**  **Branka Nikolić**  - priča  Na internetu možemo pronaći razne zanimljivosti.  Pri korištenju interneta trebamo biti vrlo oprezni.  Nije pristojno objavljivati fotografije na društvenim mrežama ako sve osobe s fotografija nisu suglasne. | | | | [**Zvučna čitanka - Internet**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu.  IKT A. 1. 3. Učenik primjenjuje pravila za odgovorno i sigurno služenje programima i uređajima. B. 1. 3. Učenik primjenjuje osnovna komunikacijska pravila u digitalnome okružju. |