**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Pamtim samo lijepe stvari - Zlopamtilo** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - izdvaja nepoznate riječi  - pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO MI SE DOGODILO?**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj učenicima daje papirić na koji trebaju napisati svoje ime. Trebaju se prisjetiti jednoga događaja koji im se nedavno dogodio.  Učiteljica/učitelj na ploči crta tablicu s dva stupca (dobro/loše). Učenik treba papirić sa svojim imenom staviti u određeni stupac tablice ovisno o tome je li događaj kojeg se prisjetio dobar ili loš.  Promatraju koliko učenika pamti nešto dobro, a koliko njih nešto loše. Jeste li zlopamtila?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko je zlopamtilo u priči?  Učiteljica/učitelj čita priču *Zlopamtilo* Nade Mihoković Kumrić.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Zlopamtilo je Prehlada.)  Učiteljica/učitelj pitanjima uvodi učenike u sadržajnu analizu priče: Zašto je bilo živo u Mirninoj kući? Pročitaj što su radili članovi njezine obitelji. Kad je Mirna shvatila da s njom nešto nije u redu? Objasni što znači da ju je „obuzela zla slutnja“. Tko se likujući javio djevojčici? Što je Mirna zamolila prehladu? Objasni zašto ju je nazvala zlopamtilom. Čime je mama bila naoružana kada je ušla u sobu? Pročitaj tko su prehladini pomagači. Tko je Mirni pravio društvo cijeli vikend?  Tko su likovi u ovoj priči?  Učiteljica/učitelj može zapisati na ploču, a učenici u pisanke, naslov priče i likove.  **4. ČITAMO BAJKU**  Ishod aktivnosti: učenik čita kratke tekstove primjerene jezičnomu razvoju, dobi i interesima; izdvaja nepoznate riječi; pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem.  **Opis aktivnosti:**  Učenici čitaju bajku još jednom, samostalno, pronalazeći riječi koje im nisu poznate. Nakon što su pročitali, govore nepoznate riječi koje prvo ostali učenici pokušavaju objasniti, a ako nitko ne zna značenje izreći će ga učiteljica/učitelj.  **5. MOGU I OVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici samostalno rješavaju zadatak u udžbeniku (zapisuju nove riječi nastale spajanjem dviju riječi).  Komunikacijska situacija: razgovor o stvarima koje treba zaboraviti i o onima koje treba pamtiti. Poznaješ li nekoga tko je zlopamtilo? Pamtiš li nešto jako dugo? (Učenici samostalno zapisuju svoja razmišljanja u tablicu.)  **NA PLOČI JE:**  Zlopamtilo  Nada Mihoković Kumrić  - priča  LIKOVI: djevojčica Mirna, mama, Prehlada  Naučene riječi:  zlopamtilo  likovati | | | | [**Zvučna čitanka - Zlopamtilo**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema:  Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici.  GOO C. 1. 2. Promiče solidarnost u razredu. C. 1. 3. Promiče kvalitetu života u razredu. |