**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Na čemu ne treba škrtariti? – Škrtica Al** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje početak, središnji dio i završetak priče  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠKRTICA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Tko je škrtica? Znaš li nekoga tko je škrtica? Što misliš zašto je takav? Kakve su to škrtice za koje se kaže da su i za sebe škrte? Jesi li ti u nekoj prilici bio/bila škrt/škrta? Zašto?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što uvijek možemo nekome pokloniti?  Učiteljica/učitelj čita priču Sanje Pilić *Škrtica Al*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje početak, središnji dio i završetak priče.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Uvijek nekome možemo pokloniti lijepe riječi ili rečenice.)  Učiteljica/učitelj pitanjima uvodi učenike u kratku analizu: Kako se Al zove? Zašto se potpisivao samo s Al? Koliko je soba imao njegov stan? Pročitaj dio rečenice koji nam kazuje gdje je Al spavao. Jesu li mu dolazili gosti? Što mu se događalo kada je razmišljao o trošenju? Nabroji što je sve štedio. Tko ga je vrlo rijetko viđao? U čemu se Al umivao? Je li tebi žao Ala? Objasni zašto.  Učiteljica/učitelj može zapisati na ploču, a učenici u pisanke naslov, autora te nekoliko rečenica.  **4. MOGU I OVO**  Ishod aktivnosti: učenik razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici rješavaju zadatke u udžbeniku. Spajajući lijevu i desnu stranu trebaju dobiti Alove obroke. Iz teksta trebaju prepisati divne rečenice i na kraj im dodati rečenične znakove.  **5. RAZMISLI I ISPRIČAJ**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja cjelovitom rečenicom.  **Opis aktivnosti:**  Komunikacijska situacija: Razmisli i ispričaj koji je najbolji način da se netko ne pretvori u škrticu. Što sve možeš podijeliti s prijateljima? Što im možeš pokloniti, a što posuditi? Objasni zadnju rečenicu u priči. Slažeš li se s njom? Obrazloži.  **NA PLOČI JE:**  Škrtica Al  Sanja Pilić  - priča  Priča o škrtcu Aleksandru.  Al je doručkovao tišinu, ručao samoću, a večerao ništa s namazom od ničega.  Svi škrti ljudi ,ma koliko bogati bili, uvijek su siromašni. | | | | [**Zvučna čitanka - Škrtica Al**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. B. 1. 1. Prepoznaje važnost dobronamjernoga djelovanja prema ljudima i prirodi. |