**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Slo - go - vi (slovo F)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik čita kratke tekstove, tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  - razlikuje pojam glas, slovo, slog, riječ  - u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA: KALODONT**  **Ishod aktivnosti:** učenik prepoznaje ogledne i česte imenice s konkretnim značenjem.  **Opis aktivnosti:**  Učenici sjede u formaciji kruga.Prvi igrač treba izreći jednu imenicu (ne smiju se govoriti imena). Drugi treba reći riječ koja počinje zadnjim dvama slovima prethodne riječi. Igra završava kad netko kaže riječ na koju se igra ne može nastaviti (npr. kaladoNT). Riječ koju igrač kazuje ne smije završiti na KA, jer tada sljedeći igrač može reći KALADONT i time postaje pobjednik (nema riječi koja započinje slovima NT). Pobjednik osvaja 1 bod i započinje novu igru s novom riječi!  Npr.:  MARAMA – MAŠINA – NAFTA – TAVAN – ANANAS – ASOVI – VIKA – KALODONT.  **2. RJEŠAVAM ZADATKE**  Ishod aktivnosti: učenik čita kratke tekstove primjerene jezičnomu razvoju, dobi i interesima; razlikuje pojam glas, slovo, slog, riječ.  **Opis aktivnosti:**  Učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju (prepisuju stihove pravilnim redoslijedom, rastavljaju riječi na slogove, uočavaju jednosložne riječi). Nakon što je većina učenika riješila zadatke, provjeravaju točnost uratka.  **3. MARKOVA PORUKA**  **Ishod aktivnosti:** učenik čita kratke tekstove primjerene jezičnomu razvoju, dobi i interesima; u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka.  **Opis aktivnosti:**  Nekoliko učenika čita poruku koju je mama ostavila Marku. Kamo Marko treba otići kada ustane? Što treba napraviti nakon doručka? Zašto treba otvoriti prozor? Što ne smije zaboraviti kada krene u školu?  Učenici trebaju poruku prepisati tako da zadnju riječ u retku rastave u novi redak koristeći spojnicu.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju veliko i malo rukopisno slovo F. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova F. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova F. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima. | | | | Modul: Hrvatski jezik i komunikacija  Jedinica: Rastavljanje riječi na kraju retka  [**Objekt: Tko se krije iza slagalice**](https://hr.izzi.digital/DOS/1109/1188.html#block-22737)  [**Objekt: Poigraj se još malo**](https://hr.izzi.digital/DOS/1109/1188.html#block-22753)  [**Objekt: Radi u bilježnicu**](https://hr.izzi.digital/DOS/1109/1188.html#block-22756)  Modul: Pisana slova  Jedinica: Pisana slova  [**Objekt: Slovo F**](https://hr.izzi.digital/DOS/1109/9850.html#block-138222) | OSR A. 1. 1. Razvija sliku o sebi. A. 1. 4. Razvija radne navike.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2.  Na poticaj i uz pomoć učitelja prati svoje učenje.  ODR C. 1. 2. Identificira primjere dobroga odnosa prema drugim ljudima. |

Prilog

Prepiši riječi i rečenice pisanim slovima.

film, krafna, Filip, fotoaparat, Franka

Teta Fani voli senf.

Stoj, semafor ne radi!

Voliš li kifle?

Filip je profesor.