**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Što sve stane u televizor?** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  **-** piše velika i mala slova školskim rukopisnim pismom  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - razvija vlastiti potencijal za stvaralaštvo  - istražuje, eksperimentira i slobodno radi na temi koja mu je bliska | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO GLEDAM NA TELEVIZIJI**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Gledaš li televiziju? Što najviše voliš gledati? Što ne voliš gledati?  Učenici u tablicu trebaju zapisati koje televizijske emisije nikada ne gledaju, koje gledaju ponekad, a koje uvijek gledaju.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Za koga nije bilo mjesta u televizoru?  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Mjesta nije bilo za malenog brata.)  Učiteljica/učitelj pitanjima uvodi učenike u kratku analizu: Što sve može stati u televizor? Koje se životinje nalaze u televizoru? Koja se prijevozna sredstva nalaze u televizoru? Koja se igra u televizoru? Za koga nije bilo mjesta u televizoru? Što misliš zašto? Objasni. Objasni stihove: U moj televizor stane svašta, sve što postoji i što može izmisliti mašta.  Koja vrsta teksta je ovaj tekst? Po čemu si odmah prepoznao da je pjesma?  Učiteljica/učitelj može zapisati na ploču, a učenici u pisanke naslov i ime pisca te broj strofa i stihova.  **4. ISTRAŽUJEMO**  **Ishod aktivnosti:** učenik piše velika i mala slova školskih rukopisnim pismom; samostalno piše riječi i rečenice naučenim rukopisnim slovima; razvija vlastiti potencijal za stvaralaštvo, istražuje, eksperimentira i slobodno radi na temi koja mu je bliska.  **Opis aktivnosti:**  Učenici su podijeljeni u grupe po četvero. Svaka grupa ima računalo, tablet ili laptop. Uz pomoć učiteljice/učitelja trebaju istražiti i odgovoriti na pitanja u udžbeniku.  Promatraju kako su izgledali prvi televizori. Trebaju upotrijebiti svoju maštu i nacrtati televizor kako ga oni zamišljaju u budućnosti. Pokraj crteža trebaju napisati po čemu je poseban i razlikuje se od današnjih. | | | | [**Zvučna čitanka - Što sve stane u televizor**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu.  IKT A. 1. 2. Učenik se uz učiteljevu pomoć služi odabranim uređajima i programima. A. 1. 3. Učenik primjenjuje pravila za odgovorno i sigurno služenje programima i uređajima. |