**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **I da i ne - Ljepota nerada** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanog teksta.  - sluša kratke tekstove primjerene jezičnom razvoju, interesima i dobi  **OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.**  - prepoznaje i razlikuje jesnu i niječnu rečenicu u tekstu  - stvara i piše potvrdne i niječne rečenice  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. I DA I NE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  Opis aktivnosti:  Učiteljica/učitelj na ploči crta tablicu s dva stupca (radni dan i neradni dan). Učenici imaju papirić na koji trebaju napisati svoje ime. Papirić s imenom trebaju staviti u stupac ovisno o tome koji dan više vole. Promatraju i komentiraju dobiveni rezultat. Komunikacijska situacija: Usporedi svoj radni i neradni dan. Po čemu se razlikuju? Što je ljepše radnim danom, a što neradnim?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: U čemu djevojčica uživa?  Učiteljica/učitelj čita priču *Ljepota nerada*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Djevojčica uživa u prvim danima praznika.)  Učiteljica/učitelj pitanjima uvodi učenike u sadržajnu analizu priče: Što obožava djevojčica iz priče? Objasni zašto. Pročitaj što sve tada ne radi. U čemu provodi cijeli dan? Što sve obavi u krevetu? Što znači „nisam neki sjajan pedagoški primjer“? Objasni svojim riječima. Događa li se ponekad i tebi da nisi neki sjajan pedagoški primjer? Ispričaj.  Učiteljica/učitelj može zapisati na ploču naslov priče i ime pisca te glavni lik.  **4. JESNE I NIJEČNE REČENICE**  Ishod aktivnosti: učenik prepoznaje i razlikuje jesnu i niječnu rečenicu u tekstu; stvara i piše potvrdne i niječne rečenice.  **Opis aktivnosti:**  Učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika riješila zadatke, provjeravaju točnost uratka.  **NA PLOČI JE:**  LJEPOTA NERADA  LJILJANA LOKIN  - PRIČA (ULOMAK IZ PRIČE)  GLAVNI LIK: DJEVOJČICA  DJEVOJČICA OBOŽAVA PRAZNIKE JER TADA RADI SAMO ONO ŠTO ŽELI.  VOLIM PRAZNIKE JER... | | | | [**Zvučna čitanka – Ljepota nerada**](https://hr.izzi.digital/DOS/1109/8795.html#block-125344)  Modul: Hrvatski jezik i komunikacija  Jedinica: Jesne i niječne rečenice  [**Objekt: Jesne i niječne rečenice**](https://hr.izzi.digital/DOS/1109/1112.html#block-21597)  Modul: Hrvatski jezik i komunikacija  Jedinica: Jesne i niječne rečenice  [**Objekt: Vježbaj u bilježnicu**](https://hr.izzi.digital/DOS/1109/1112.html#block-21612) | PID OŠ C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  OSR A. 1. 1. Razvija sliku o sebi. B. 1. 2. Razvija komunikacijske kompetencije.  ODR C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 2. Praćenje: Na poticaj i uz pomoć učitelja prati svoje učenje. |