**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ispeci pa reci, a možeš i opisati: Brzozbor Besmislić** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - upotrebljava nove riječi koje je naučio kao dio aktivnog rječnika  - točno izgovara sve glasove u riječima  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  – govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ISPECI PA RECI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj u komunikacijskoj situaciji s učenicima započinje razgovor o izrekama (poslovicama): Znate li neke poslovice, izreke? Učenici nabrajaju nekoliko izreka. Objasni izreku: Jezik brži od pameti. Ispričaj situaciju u kojoj te tvoj brzi jezik uvalio u nevolju.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje:– Kako se zove glavni lik ove priče? Učiteljica/učitelj čita priču *Brzozbor Besmislić*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Glavni lik priče zove se Brzozbor Besmislić.)  Učiteljica/učitelj pitanjima uvodi učenike u sadržajnu analizu priče: Otkada je Brzozbor prisutan među ljudima? Pročitaj što kaže legenda o njemu. Što je legenda? Objasni što Brzozbor radi s našim riječima. Tko čini veće gluposti kad ga napadne ovo čudovište, djeca ili odrasli? Objasni. Pročitaj zadnju rečenicu onako kako bi trebala glasiti.  Učiteljice/učitelj može zapisati na ploču, a učenici u pisanke naslov priče i ime pisca.  **4. OPIS LIKA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; upotrebljava nove riječi koje je naučio kao dio aktivnog rječnika; točno izgovara sve glasove u riječima.  **Opis aktivnosti:**  Rad s udžbenikom: učiteljica/učitelj upućuje učenike na smjernice kojih se treba pridržavati kod opisivanja lika. Učenici uočavaju osnovne dijelove plana opisa. Čitaju riječi iz tablice i oblikuju rečenice. Prema planu opisa usmeno opisuju Brzozbora Besmislića. Nakon usmenog opisa učenici u bilježnicu crtaju svog Brzozbora.  **NA PLOČI JE:**  BRZOZBOR BESMISLIĆ  STANISLAV MARIJANOVIĆ  - PRIČA  BRZOZBOR BESMISLIĆ ČUDOVIŠTE JE GLUPIH IZJAVA I DJELA.  ON MOŽE SJECKATI MISLI, KRASTI ILI ZAMJENJIVATI RIJEČI KOJE IZGOVARAMO, NAVESTI NAS DA PRIČAMO I ČINIMO GLUPOSTI. STOGA DOBRO RAZMISLIMO O ONOME ŠTO GOVORIMO I ČINIMO. | | | | [**Zvučna čitanka - Brzozbor Besmislić**](https://hr.izzi.digital/DOS/1109/8795.html)  Modul: Književnost i stvaralaštvo  Jedinica: [Opis lika](https://hr.izzi.digital/DOS/1109/1206.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR C. 1. 2. Identificira primjere dobroga odnosa prema drugim ljudima. |