**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Pismo koje donosi osmijeh – Široki osmijeh Verice Vjeverice** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje glavne i sporedne likove  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAGONETKA**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost, odgovara na pitanja cjelovitom rečenicom.  Opis aktivnosti:  Učiteljica/učitelj čita zagonetku (do zareza pa treba zastati), a učenici pokušavaju odgonetnuti. Što je to: besplatan, jednak na svim jezicima svijeta, uljepšava dan, a ponekad može biti od uha do uha.  Što nam osmijeh poručuje? Kako se osjeća nasmijana osoba? Što tebe može nasmijati?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: S čime bi Veričin osmijeh mogao imati veze?  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje glavne i sporedne likove.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Veričin osmijeh mogao bi imati veze s pismom.)  Učiteljica/učitelj pitanjima uvodi učenike u kratku analizu: Koji dan u tjednu Verica posjećuje tržnicu? U koje doba dana? Kakve je volje bila te subote? Po čemu to zaključuješ? Pročitaj što ju je pitao pekar. Što je o Veričinu osmijehu zaključio voćar? Tko joj je rekao da sva blista?  Tko je Verici postavio posljednje pitanje?  Učiteljica/učitelj može zapisati na ploču, a učenici u pisanke naslov i ime pisca, glavne i sporedne likove te nekoliko rečenica.  **4. MOGU I OVO**  **Ishod aktivnosti:** učenik piše velika i mala slova školskim rukopisnim pismom; samostalno piše riječi i rečenice naučenim rukopisnim slovima, razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici trebaju napisati što je pisalo u pismu kojeg je dobila Verica.  Kada je na tvojem licu osmijeh kao na Veričinom? Prisjeti se nekog događaja i ispričaj. (Nekoliko učenika prepričava događaj koji ih je učinio osobito sretnima.)  Pišu tekst pisma koje ih je jako razveselilo. Nekoliko učenika čita svoj uradak.  **NA PLOČI JE:**  **Široki osmijeh Verice Vjeverice**  **Susanna Isern**  - priča  Glavni lik: Verica Vjeverica  Sporedni likovi: pekar, voćar, prodavač ribe, poštar  Verica Vjeverica bila je nasmijana.  Razveselilo ju je pismo.  Tko je Verici poslao pismo? | | | | [**Zvučna čitanka - Široki osmijeh Verice vjeverice**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |