**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Treba nas biti briga o pravilnom pisanju** | | | | |
| ISHODI: | OŠ HJ A. 2. 1. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove prikladne učeničkomu iskustvu, jezičnomu razvoju i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  -povezuje slova u cjelovitu riječ, riječ u rečenicu pišući školskim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  - u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje i razlikuje izjavnu, upitnu i uskličnu rečenicu te jesnu i niječnu rečenicu u tekstu  - stvara i piše (potvrdne i niječne), upitne, usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO SMO ČITALI?**  Ishod aktivnosti: učenik čita kratke tekstove primjerene jezičnomu razvoju, dobi i interesima; točno izgovara sve glasove u riječima, točno intonira izjavnu, upitnu i uskličnu rečenicu.  **Opis aktivnosti:**  Učiteljica/učitelj može s nekoliko pitanja podsjetiti učenike na tekst koji su interpretirali na prošlom satu. Da bi se svi prisjetili sadržaja, nekoliko učenika čita tekst ponovo.  **2. PONAVLJAMO ZA PROVJERU**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja; u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka; prepoznaje i razlikuje izjavnu, upitnu i uskličnu rečenicu te jesnu i niječnu rečenicu u tekstu; stvara i piše (potvrdne i niječne), upitne, usklične rečenice.  **Opis aktivnosti:**  Rad s udžbenikom: učenici rješavaju zadatke u udžbeniku u kojima trebaju uočiti i prepisati imena, prepoznati uskličnu rečenicu koja se ponavlja, prepisati višesložne riječi i rastaviti ih na slogove, preoblikovati jesne rečenice u niječne te oblikovati upitne rečenice koristeći riječcu li.  Čitanjem napisanih rečenica provjeravaju točnost uradaka.  **3. BRZO I TOČNO**  **Ishod aktivnosti:** učenik stvara i piše (potvrdne i niječne), upitne, usklične rečenice.  **Opis aktivnosti:**  Učenici su podijeljeni u grupe po četvero. Učiteljica/učitelj može pripremiti kartice sa slikama različitih predmeta (lopta, bicikl, šešir, stolac, torba, računalo…). Zadatak je grupe o dobivenoj slici napisati po jednu izjavnu, upitnu, uskličnu, jesnu i niječnu rečenicu. Kada su završili, svi članovi grupe trebaju ustati. Učiteljica/učitelj provjerit će točnost uratka (veliko slovo, rečenični znakovi, pisanje negacije). Pobijedila je grupa koja je prva točno završila postavljeni zadatak. | | | |  | OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. . Razvija svoje potencijale. A. 1. 4. Razvija radne navike. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama; Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje; Učenik spontano i kreativno oblikuje i izražava svoje misli i osjećaje pri učenju i rješavanju problema. C. 1. 2. Slika o sebi kao učeniku; Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |