**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Zaplešimo protupožarno kolo – Požari na moru** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - stvara različite individualne uratke | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VATRA**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Učiteljica/učitelj može na ploču napisati izreku ili prikazati preko projektora učenicima. Komunikacijska situacija: Pročitaj što piše. Jeste li kada čuli ovu izreku? Što bi mogla značiti izreka?  VATRA JE DOBAR SLUGA, ALI LOŠ GOSPODAR.  U komunikacijskoj situaciji potiče se razgovor o vatri: Jeste li čuli za neki požar? U kojem godišnjem dobu su česti požari? Zašto? U kojem dijelu Hrvatske se najčešće događaju? Tko ih gasi?  Opisuju ilustraciju u udžbeniku. Odgovaraju na pitanja o ilustraciji.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Od koga moramo moliti puno više kiše?  Učiteljica/učitelj čita pjesmu Miroslava Slavka Mađera *Požari na moru.*  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Od neba moramo moliti više kiše.)  Učiteljica/učitelj pitanjima uvodi učenike u kratku analizu: O čemu govori pjesma? Zašto gore maslinici i mirisne šumice? (Rad s udžbenikom – zaokruži slovo ispred točnog odgovora.) Tko je kriv za požare u prirodi? Objasni svoj odgovor. Zašto je djecu strah? Što odrasli moraju poduzeti?  Koliko pjesma ima strofa? Koliko svaka strofa ima stihova?  Rad s udžbenikom – prepiši drugi stih iz prve strofe (kitice). Objasni značenje toga stiha.  Učiteljica/učitelj može zapisati na ploču, a učenici u pisanke naslov i ime pisca, broj kitica i stihova u pjesmici te nekoliko rečenica.  **4. MOGU I OVO**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke.  **Opis aktivnosti:**  Rad s udžbenikom: učenici trebaju nastaviti pjesmicu dodavanjem dvaju stihova. Zapisuju kako vatra može biti korisna i zatim crtaju svoje protupožarno kolo koje doziva kišu. Nekoliko učenika čita svoje gotove uratke.  **5. ZNAŠ LI OVO?**  **Ishod aktivnosti:** učenik čita krake tekstove primjerene jezičnomu razvoju, dobi i interesima; odgovara na pitanja o pročitanome tekstu.  **Opis aktivnosti:**  Čitaju tekst *O knjigama kakve danas poznajemo*. Na papir trebaju zapisati tri pitanja o pročitanome tekstu. Papire s pitanjima izmjenjuju s grupom sa svoje desne strane. Odgovaraju na pitanja bez gledanja u tekst. Na učiteljičin/učiteljev znak vraćaju papire. Provjeravaju točnost uratka. Pobijedila je grupa koja ima najviše točnih odgovora.  **NA PLOČI JE:**  Požari na moru  Miroslav Slavko Mađer  - pjesma  Pjesma ima dvije kitice. Svaka kitica ima četiri stiha.  Vatra je dobar sluga, ali loš gospodar.  4. svibnja – Dan hrvatskih vatrogasaca (sveti Florijan) | | | | [**Zvučna čitanka - Požari na moru**](https://hr.izzi.digital/DOS/1109/8795.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi. C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja. C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |