**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Što možemo izmjeriti?** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - opisuje na temelju promatranja  - pažljivo i uljudno sluša sugovornika ne prekidajući ga u govorenju  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  - postavlja pitanja o pročitanome tekstu  - pronalazi podatke u čitanome tekstu prema uputi ili pitanjima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - usvaja nove riječi i razumije značenje naučenih riječi  - objašnjava značenje određene riječi s obzirom na komunikacijsku situaciju  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| 1. SLOŽI SLIKU  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; opisuje na temelju promatranja; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj može pripremiti šest slika (pješčani sat, sunčani sat, kasica prasica, sef, stolarski metar, prometni znak s prikazom udaljenosti) koje će izrezati u dijelove. Učenike treba podijeliti u šest grupa, svaka grupa treba dobiti dijelove jedne slike. Zadatak je učenika složiti sliku i razmisliti čemu služi predmet sa slike. Predstavnik grupe, po završetku, treba ostalim učenicima reći što se na slici nalazi i čemu to služi (učiteljica/učitelj pomažu onima koji nisu sigurni).  2. RAZMISLI PA RECI  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  Opis aktivnosti:  Komunikacijska situacija: Učiteljica/učitelj razgovara s učenicima o predmetima sa slika. Gdje nam u svakodnevnom životu ti predmeti koriste? Koje još predmete poznajete, a služe nam za razna mjerenja? (vaga, mjera za tekućinu, krojački metar…)  3. U UDŽBENIKU SVAŠTA PIŠE  Ishod aktivnosti: učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu; postavlja pitanja o pročitanome tekstu; pronalazi podatke u čitanome tekstu prema uputi ili pitanjima; usvaja nove riječi i razumije značenje naučenih riječi; objašnjava značenje određene riječi s obzirom na komunikacijsku situaciju; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Rad s udžbenikom: Učenici čitaju tekst iz udžbenika i opisuju slike.  Komunikacijska situacija: Pogledaj fotografije. Znaš li što prikazuju? Sunčani sat je izmišljen u Egiptu prije gotovo 5000 godina. Jedan je od najstarijih satova na svijetu. Koliko sati prikazuje sat na fotografiji?  Pametni sat, osim što pokazuje vrijeme, može još puno toga. Prvi takvi satovi pojavili su se prije otprilike 30 godina. Najnoviji pametni satovi mogu služiti i kao mobiteli, priključuju se na internet i na njima se može raditi sve kao i na računalu.  Što misliš zašto je sunčani sat jedan od najstarijih na svijetu?  Kako se pomiču njegove kazaljke? (ne pomiču se)  Objasni što se u stvari pomiče.  Znaš li za izreku *Vrijeme je novac*? Pokušaj objasniti.  Koji događaj u životu tebi najviše vrijedi? Kako se zove naš novac? Koje kune ste vidjeli? (Dok učenici govore, učiteljica/učitelj piše na ploču, naknadno ih smještaju po vrijednosti.)  Što znači biti bogat? Mjeri li se bogatstvo samo novcem?  4. ŠTO SMO NAUČILI?  Ishod aktivnosti: učenik pažljivo i uljudno sluša sugovornika ne prekidajući ga u govorenju.  Opis aktivnosti:  Zaokruži pet riječi koje tvoj život čine bogatim (obitelj, zdravlje, ljubav, prijateljstvo, sreća, igra, osmijeh, zagrljaj).  U najdužu prugu upiši riječ koja je tebi najvažnija. Preostale riječi rasporedi u pruge prema važnosti.  Izmjeri redom pruge i napiši njihovu duljinu.  \_\_\_\_\_\_\_ cm \_\_\_\_\_cm \_\_\_\_cm  \_\_\_\_\_\_\_ cm \_\_\_\_cm  Učenici uz pomoć učiteljice/učitelja pronalaze na internetu što je pješčani sat. Crtaju ga i objašnjavaju kako radi. | | | |  | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. D. 2. 1. Služi se jedinicama za novac. D. 2. 2. Procjenjuje, mjeri i crta dužine zadane duljine. D. 2. 3. Procjenjuje i mjeri vremenski interval.  PID OŠ A. 2. 2. Učenik objašnjava organiziranost vremena i prikazuje vremenski slijed događaja.  GOO C. 1. 1. Sudjeluje u zajedničkom radu u razredu.  OSR A. 1. 1. Razvija sliku o sebi. B. 1. 2. Razvija komunikacijske kompetencije. C. 1. 2. Opisuje kako društvene norme i pravila reguliraju ponašanje i međusobne odnose.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 2. Praćenje: Na poticaj i uz pomoć učitelja prati svoje učenje.  IKT A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka. |