**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Čitam i razumijem – Jutarnji pozdravi** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA PUTU DO ŠKOLE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Komunikacijska situacija: Učiteljica/učitelj dijeli učenicima papiriće na koje trebaju napisati riječ koja im prva padne na pamet kad čuju riječ MORE. Učenici papiriće s napisanim riječima stavljaju na ploču. Razgovaraju o riječima koje su napisali i objašnjavaju zašto ih to podsjećaju na more.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Koga pozdravlja priljepak Trpko?  Učiteljica/učitelj čita slikopriču *Jutarnji pozdrav*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; upotrebljava nove riječi koje je naučio kao dio aktivnoga rječnika; prepoznaje glavne i sporedne likove.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Priljepak Trpko pozdravlja sve koji prođu pokraj njega.)  Učenici uočavaju da su neke riječi u tekstu zamijenjene slikama pa se zato takav tekst naziva slikopriča.  Učenici čitaju priču još jednom, tako da svatko čita jednu rečenicu. (Ponavljaju čime počinje rečenica i čime završava.)  Učiteljica/učitelj pitanjima vodi učenike u kratku analiza teksta: Koji se likovi spominju u tekstu? Koga Rudi pozdravlja svakoga jutra? Kako se zove ribica? Koga ona pozdravlja? Do koga puzi Želimir?  Zapisuju u pisanke naslov i nekoliko podataka vezanih uz slikopriču. Učenici trebaju napisati dvije rečenice (jednu koja počinje s JA VOLIM… i drugu s JA NE VOLIM…) tako da jednu riječ zamijene crtežom.  4. ODGOVARAM NA PITANJA  Ishod aktivnosti: učenik odgovara na pitanja o slušanome tekstu.  **Opis aktivnosti:**  Učenici samostalno odgovaraju na pitanja iz udžbenika. Nakon određenog vremena, kada učiteljica/učitelj procijeni da su učenici trebali dovršiti zadatke, provjeravaju točnost uratka.  **5. DA SAM ŽIVOTINJA…**  Ishod aktivnosti: učenik priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici trebaju zamisliti da su neka morska životinja (ona koja bi najviše željeli biti). U nekoliko rečenica trebaju napisati koja je to životinja, smisliti si ime i napisati zašto su odabrali baš tu životinju. Nekoliko učenika čita svoje uratke.  **NA PLOČI JE:**  JUTARNJI POZDRAVI  - SLIKOPRIČA  SLIKOPRIČA  TEKST SLIKE  JA VOLIM…  JA NE VOLIM… | | | | Modul: Književnost i stvaralaštvo  Jedinica: Pripovijedanje – Tko će u školu  [**Objekt: Tko će u školu – ulomak**](https://hr.izzi.digital/DOS/1109/1194.html#block-132470)  Modul: Književnost i stvaralaštvo  Jedinica: Pripovijedanje – Tko će u školu  [**Objekt: Razmisli**](https://hr.izzi.digital/DOS/1109/1194.html#block-23178)  Modul: Književnost i stvaralaštvo  Jedinica: Pripovijedanje – Tko će u školu  [**Objekt: Tko se probudio**](https://hr.izzi.digital/DOS/1109/1194.html#block-23181)  Modul: Književnost i stvaralaštvo  Jedinica: Pripovijedanje – Tko će u školu  [**Objekt: Priča u slikama**](https://hr.izzi.digital/DOS/1109/1194.html#block-23201) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OSR A. 1. 1. Razvija sliku o sebi.  OSR A. 1. 3. Razvija svoje potencijale.  OSR B. 1. 1. Prepoznaje i uvažava potrebe i osjećaje drugih.  GOO A. 1. 1 Ponaša se u skladu s dječjim pravima u svakodnevnom životu.  GOO C. 1. 3. Promiče kvalitetu života u razredu. |