**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Kizej injat - pripovijedanje** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - pripovijeda događaje kronološki  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SVAKA PRIČA IMA DIJELOVE**  Ishod aktivnosti: učenik čita kratke tekstove primjerene jezičnomu razvoju, dobi i interesima; pripovijeda događaje kronološki.  Opis aktivnosti:  Učenici čitaju priču *Brif, bruf, braf* obrađenu na prošlome satu. Komunikacijska situacija: Kako ćemo prepoznati rečenicu? Kako rečenica počinje? Kojim rečeničnim znakovima rečenica može završiti? Učenici priču čitaju redom tako da svatko čita jednu rečenicu.  Nakon što su pročitali priču, čitaju podnaslove dijelova priče(udžbenik) pravilnim redoslijedom:  - Dva dječaka govore tajnim jezikom  - Gospodin ih dobro razumije  - Gospođu ljuti razgovor  - Gospodin joj odgovara: Brif, bruf, braf  **2. PRIPOVIJEDAM**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; pripovijeda događaje kronološki; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može podnaslove dijelova priče zapisati na ploču. Učenici trebaju sažeto prepričati priču pazeći na redoslijed radnje (podnaslovi su im pomoć pri tome).  Nekoliko učenika prepričava pazeći na pravilno formuliranje rečenica. Učiteljica/učitelj upućuje učenike da pri prepričavanju ne mogu koristiti govor likova nego da trebaju prepričati ono što je netko rekao.    3. SAD ĆEMO SVE I ZAPISATI  **Ishod aktivnosti:** učenik povezuje slova u cjelovitu riječ, riječ u rečenicu pišući školskim rukopisnim pismom; u pisanju rukopisnim slovima pazi na veličinu pojedinih elemenata slova, vrstu poteza i način spajanja; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici trebaju pismeno prepričati priču. Pri pismenom prepričavanju treba paziti na poštivanje pravopisnih pravila kao i na oblikovanje rečenica. Treba obratiti pažnju na početak rečenice (ne započinjati svaku rečenicu istom riječi).  Učiteljica/učitelj može ispred učenika postaviti jedan stolac tzv. *autorski stolac* na kojem sjedi učenik koji ostalima čita svoj uradak. | | | | Modul: Književnost i stvaralaštvo  [Jedinica: Priča - likovi, redoslijed događaja](https://hr.izzi.digital/DOS/1109/1207.html) | OSR A. 1. 1. Razvija sliku o sebi. A. 1. 3. . Razvija svoje potencijale. A. 1. 4. Razvija radne navike. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje; Učenik oblikuje i izražava svoje misli i osjećaje. A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. C. 1. 1. Vrijednost učenja; Učenik može objasniti vrijednost učenja za svoj život. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |