**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Što zimi šuška u šumi – Šuma zimi (slovo Dž)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  – govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO SPAVA, A TKO NE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj priprema kartice s nazivima raznih životinja. Na ploči je nacrtana tablica s dva stupca: ZIMI SPAVA i ZIMI NE SPAVA. Učenik uzima jednu karticu, glasno čita naziv životinje, a zatim karticu smješta u odgovarajući stupac tablice.  Životinje: jazavac, vjeverica, zec, medvjed, jež, srna, vuk, žaba, lisica.  Komunikacijska situacija: Zašto neke životinje zimi miruju? Tko brine o životinjama koje ne spavaju? Gdje životinje spavaju zimi?  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko ne zna je li noć ili dan?  Učiteljica/učitelj čita pjesmu *Šuma zimi* Lidvine Lukete.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Medo ne zna je li noć ili dan.)  Učiteljica/učitelj pitanjima uvodi učenike u sadržajnu analizu pjesme: U koje se godišnje doba opisuje život životinja u pjesmi? Što radi vjeverica? Pročitaj. Koje se još životinje spominju u prvoj strofi/kitici? Pročitaj što one rade. Što traži lane? Zašto? Koja životinja iz druge kitice spava? Zašto se lija šulja u selo? Objasni. Gdje se ljulja vrana? Što radi medo?  Rad s udžbenikom: učenici trebaju dopuniti rečenice u udžbeniku (koliko pjesma ima kitica, stihova), zaokružiti riječi koje se rimuju i odgovoriti na pitanja.  Učiteljica/učitelj može zapisati na ploču, a učenici u pisanke naslov pjesme, ime pisca te broj kitica I stihova.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima.  **Opis aktivnosti:**  Učenici promatraju veliko i malo rukopisno slovo DŽ. Uočavaju i zaključuju kako ona trebaju biti napisana da bi bila okrunjena. Učiteljica/učitelj na ploči demonstrira pisanje velikog i malog rukopisnog slova DŽ. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikoga i jedan red maloga slova DŽ. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  ŠUMA ZIMI  LIDVINA LUKETA  - PJESMA  PJESMA IMA TRI KITICE.  SVAKA KITICA IMA ČETIRI STIHA. | | | | [**Zvučna čitanka – Šuma zimi**](https://hr.izzi.digital/DOS/1109/8795.html)  Modul: Pisana slova  Jedinica: Pisana slova  [**Objekt: Slovo DŽ**](https://hr.izzi.digital/DOS/1109/9850.html#block-138216) | PID OŠ A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici. |

Prilog

U kojim riječima nedostaje slovo DŽ?

Dopuni ih i prepiši u pisanku pisanim slovima.

**SVA\_\_A \_\_IP MA\_\_ONIČAR**

**\_\_EP PI\_\_AMA IZNENA\_\_ENJE**

**\_\_EM SVJEDO\_\_BA U\_\_BENIK**