**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pisana provjera (imenice, rečenica)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - odgovara na pitanja i postavlja pitanja cjelovitom rečenicom  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne (potvrdne i niječne), upitne, usklične rečenice  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAM O REČENICI?**  **Ishod aktivnosti:** učenik odgovara na pitanja i postavlja pitanja cjelovitom rečenicom.  **Opis aktivnosti:**  Učiteljica/učitelj može na ploču napisati riječi:  NOSOROG LJUBAV SNIJEG  Komunikacijska situacija: Kako zovemo napisane riječi? Odaberi jednu imenicu i reci jednu upitnu rečenicu koristeći odabranu imenicu. Reci jednu izjavnu niječnu rečenicu…    **2. PROVJERIMO KOLIKO ZNAMO**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne (potvrdne i niječne), upitne, usklične rečenice; prepoznaje ogledne i česte imenice s konkretnim značenjem.  **Opis aktivnosti:**  Učiteljica/učitelj daje učenicima upute za rješavanje zadataka za provjeru stupnja usvojenosti određenih ishoda kod učenika. Svaku uputu za rješavanje zadataka učenici trebaju pažljivo i s razumijevanjem pročitati. Nakon čitanja upute za svaki pojedini  zadatak, učenici samostalno rješavaju postavljene zadatke.  Učiteljica/učitelj može pripremiti razne stripove i dječje časopise kako bi učenici koji su gotovi s rješavanjem zadataka mogli u tišini čitati dok ostali ne završe s uratkom. | | | |  | OSR A. 1. 1. Razvija sliku o sebi.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 3. Prilagodba učenja  Na poticaj i uz pomoć učitelja učenik mijenja pristup učenju. |