**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Radosti blagdana (Božićne želje)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  - smješta likove u vrijeme radnje i prostor  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može učenicima podijeliti papiriće na koje oni trebaju napisati prvo što im padne na pamet kada čuju riječ Božić. Učenici papiriće lijepe na ploču. Učiteljica/učitelj može pročitati sve što su djeca napisala? Opiši kako izgleda božićno jutro u tvojemu domu.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Koja se želja Marku ostvarila?  Učiteljica/učitelj čita priču *Božićne želje*…  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; smješta likove u vrijeme radnje i prostor.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Marku se ostvarila želja da mu djed i baka dođu za Božić.)  Učiteljica/učitelj pitanjima uvodi učenike u sadržajnu analizu priče: Tko je glavni lik u priči? Koga je sanjao Marko? Što ga je djed upitao? Pročitaj Markov odgovor. Što mu je Djed Božićnjak savjetovao? Objasni kako se Marko sjetio bake i djeda. Pročitaj rečenicu koja govori da je Djedica bio zadovoljan odabirom želje. Što je Marko saznao za doručkom?  Učiteljica/učitelj može zapisati na ploču, a učenici u pisanke naslov priče i ime pisca, glavne i sporedne likove.  **4. MOGU I OVO**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici rješavaju zadatke u udžbeniku. Učiteljica/učitelj može pročitati svaki pojedini zadatak, a učenici ih zatim samostalno rješavaju. Nakon što su učenici riješili zadatke provjeravaju točnost uratka.  **NA PLOČI JE:**  BOŽIĆNE ŽELJE  TAMARA VRBANOVIĆ  - PRIČA  GLAVNI LIK: DJEČAK MARKO  SPOREDNI LIKOVI: DJED BOŽIĆNJAK I MAMA  MJESTO RADNJE: MARKOV DOM (MARKOVA SOBA)  VRIJEME RADNJE: NEPOSREDNO PRIJE BOŽIĆA  U ŽIVOTU IMA PUNO VAŽNIJIH STVARI OD IGRAČAKA I NOVIH PREDMETA. | | | | [**Zvučna čitanka – Božićne želje**](https://hr.izzi.digital/DOS/1109/8795.html) | OSR B. 1. 2. Razvija komunikacijske kompetencije. A. 1. 1. Razvija sliku o sebi.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODRC. 1. 2.Identificira primjere dobroga odnosa prema drugim ljudima. |