**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Tko se mraka boji? - Mrak** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanog teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JESTE LI ZNALI?**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  Opis aktivnosti:  U komunikacijskoj situaciji učiteljica/učitelj može s djecom razgovarati o njihovim strahovima: Čega si se zadnji put jako uplašio? Zašto se djeca boje mraka?  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko na nebu slaže zvijezde?  Učiteljica/učitelj čita pjesmu Mrak.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Mjesec nebom zvijezde slaže.)  Učiteljica/učitelj pitanjima uvodi učenike u sadržajnu analizu pjesme: Kada se mrak budi? Što je mraku naša noć? Tko nebom slaže zvijezde? Pročitaj treći i četvrti stih u drugoj kitici. Objasni ih. Što nam mrak stavlja na nos? Kako književnica naziva mrak u zadnjem stihu? Zašto?  Koliko pjesma ima kitica? Imaju li sve kitice jednak broj stihova? Koliko stihova ima svaka kitica? Koje se riječi u pjesmi podudaraju, rimuju? Kako je prikazan mrak u pjesmici? Potraži i pročitaj stihove iz kojih saznaješ da je mrak opisan kao živo biće.  Učiteljice/učitelj može zapisati na ploču, a učenici u pisanke naslov pjesme i ime pjesnika te broj kitica i stihova.  **4. MOGU I OVO**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici pismeno odgovaraju na pitanja u udžbeniku. Učiteljica/učitelj može pročitati svako pojedino pitanje, a učenici zatim samostalno odgovaraju na njih. Nakon što su učenici riješili zadatke provjeravaju točnost uratka.  Dodatni zadatak: istraži uz pomoć roditelja što se u nekim zemljama slavi 31. listopada.  **NA PLOČI JE:**  MRAK  SANJA ANDABAKA  - PJESMA  PJESMA IMA TRI KITICE.  SVAKA KITICA IMA ČETIRI STIHA.  RIMA:  SAN – DAN  SLAŽE – MAŽE  ZRAKA - MRAKA | | | | [Zvučna čitanka - Mrak](https://hr.izzi.digital/DOS/1109/8795.html#block-125344) | OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODRC. 1. 2.Identificira primjere dobroga odnosa prema drugim ljudima. |