**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Babica i nonica (slovo LJ)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - upotrebljava nove riječi koje je naučio kao dio aktivnoga rječnika  - točno izgovara sve glasove u riječima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ A. 2. 6. Učenik uspoređuje mjesni govor i hrvatski standardni jezik.  - uspoređuje riječi mjesnog govora i hrvatskoga standardnog jezika  - sluša i govori tekstove na mjesnome govoru prikladne učeničkomu iskustvu, jezičnomu razvoju i interesima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAVIČAJNI GOVOR**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; uspoređuje riječi mjesnog govora i hrvatskoga standardnog jezika; sluša i govori tekstove na mjesnome govoru prikladne učeničkomu iskustvu, jezičnomu razvoju i interesima.  Opis aktivnosti:  Učiteljica/učitelj s učenicima razgovara o tekstu *Babica i nonica*. (Učenici mogu još jednom pročitati tekst.) Komunikacijska situacija: Zašto nona i babica koriste različite nazive za iste pojmove? Kako zovemo takav govor? (Mjesni govor.) Zašto se tako zove? Kojim jezikom trebamo govoriti u školi, na televiziji? (Hrvatskim standardnim jezikom.)  **2. SVAKO JELO SVOJE IME IMA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; upotrebljava nove riječi koje je naučio kao dio aktivnog rječnika; točno izgovara sve glasove u riječima.  Opis aktivnosti:  Rad s udžbenikom: učiteljica/učitelj upućuje učenike na rješavanje zadataka u udžbeniku. Učenici trebaju smisliti imena kolača od različitog voća npr. mak – makovnjača, a zatim nacrtati kolač koji bi najradije kušali.  Razgovor učiteljice/učitelja s učenicima o jelima koja se tradicionalno jedu u njihovim obiteljima (npr. sarma za Novu godinu, krafne za Maškare, purica i mlinci za Božić, pašticada i fritule…). Napiši naziv jela i kada ga najčešće jedete u obitelji.  **3. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima.  **Opis aktivnosti:**  Učenici promatraju veliko i malo rukopisno slovo LJ. Uočavaju i zaključuju kako ona trebaju biti napisana da bi bila okrunjena.  Učiteljica/učitelj na ploči demonstrira pisanje velikog i malog rukopisnog slova LJ. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikoga i jedan red maloga slova LJ. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  4. VJEŽBA PISANJA  Ishod aktivnosti: učenik prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  Opis aktivnosti:  Učiteljica/učitelj može na ploču napisati nekoliko riječi i rečenica koje učenici trebaju prepisati u svoje pisanke. Pri prepisivanju trebaju pripaziti na pisanje i spajanje rukopisnih slova kao i na smještanje slova u crtovlje.  Prijedlog riječi i rečenica:  ŽULJ, LJERKA, PUŽ  DJED LJUBAN IMA LIJEP ŠEŠIR.  U OZLJU JE STARI DVORAC.  LIJEK KUPUJEMO U LJEKARNI.  MARKO JE LIJEN. | | | | Modul: Književnost i stvaralaštvo  Jedinica: [Kokot na biciklinu – mjesni govor](https://hr.izzi.digital/DOS/1109/1342.html)  Modul: Pisana slova  Jedinica: Pisana slova  [**Objekt: Slovo LJ**](https://hr.izzi.digital/DOS/1109/9850.html#block-138248) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR C. 1. 2. Identificira primjere dobroga odnosa prema drugim ljudima. |

Prilog

Od nizova riječi sastavi rečenice.

Dobivene rečenice prepiši pisanim slovima u pisanku.

ima jež bodlje tijelu na

se štiti bodljama grabežljivaca od

ljeto u i vrtu proljeće koristan je