PRIJEDLOG PRIPREME ZA IZVOĐENJE NASTAVE HRVATSKOGA JEZIKA

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Idemo na put! – Odoh ja** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - uspoređuje postupke likova iz književnoga teksta s vlastitim postupcima i postupcima osoba koje ga okružuju  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje glavne i sporedne likove  - smješta likove u vrijeme radnje i prostor  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PUTOVANJA**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Učenici promatraju fotografiju u udžbeniku: Što prikazuje fotografija? Za koje je prijevozno sredstvo ova karta? Po čemu to možeš zaključiti? Koje podatke možemo iščitati iz te karte? Zašto na karti trebaju pisati ti podatci? Što bi se dogodilo kada bi se izostavio jedan od tih podataka?  Ukratko prepričaj svoja iskustva putovanja vlakom, autobusom, brodom ili zrakoplovom.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Gdje dječak konačno ljetuje?  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; uspoređuje postupke likova iz književnoga teksta s vlastitim postupcima i postupcima osoba koje ga okružuju; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje glavne i sporedne likove; smješta likove u vrijeme radnje i prostor.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Dječak konačno ljetuje u svojem stanu u Dugavama na četvrtom katu.)  Učiteljica/učitelj pitanjima uvodi učenike u kratku analizu: Zašto se priča zove *Odoh ja*? Što je radio dječak nakon što je škola završila? Kamo je prvo otputovao? Koja mu je bila prva morska destinacija? Na kojem je otoku bio? Koji je strani grad posjetio? Objasni rečenicu *Ja sam željan kaveza*. Kamo je želio otići? Zašto? Kojom rečenicom završava priča?  Što misliš zašto dječak tek kod kuće ljetuje i odmara? Objasni izreku *Svugdje je lijepo, ali kod kuće je najljepše*. Znaš li još neku izreku sličnog značenja? Kako ti voliš provesti svoje ljetovanje?  Učiteljica/učitelj može zapisati na ploču, a učenici u pisanke naslov i ime pisca, glavne i sporedne likove te vrijeme i mjesto radnje.  **4. MOGU I OVO**  **Ishod aktivnosti:** učenik piše velika i mala slova školskim rukopisnim pismom; samostalno piše riječi i rečenice naučenim rukopisnim slovima; razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici trebaju crtom povezati imena mjesta i osobe iz priče koja je vezana uz to mjesto.  Jesi li posjetio neka od mjesta koja se spominju u priči? Ako jesu, učenici zapisuju imena tih mjesta.  Znaš li već kako ćeš provesti ljetne praznike? Kamo ćeš putovati? Ispričaj, a zatim napiši imena mjesta koja planiraš posjetiti.  **NA PLOČI JE:**  **Odoh ja**  **Sanja Pilić**  - priča  Glavni lik: dječak  Sporedni likovi: mama, tata, tete, ujak, mamina prijateljica, baka…  Mjesto radnje: mnogi hrvatski gradovi (Vinkovci, Split, Opatija, Rovinj, Zagreb…)  Vrijeme radnje: ljetni praznici  Svugdje je lijepo, ali kod kuće je najljepše.  Svuda pođi, kući dođi.  Dome, slatki dome. | | | | [**Zvučna čitanka - Odoh ja**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |