**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Lijepo molim, uputite me – slovo P** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - upotrebljava nove riječi koje je naučio kao dio aktivnoga rječnika  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima**.  - čita kratke tekstove primjerene jezičnomu razvoju, dobi i interesima  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOLBA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu; upotrebljava nove riječi koje je naučio kao dio aktivnoga rječnika.  **Opis aktivnosti:**  Problemska situacija: Učenici 2. a i 2. b razreda žele ići na jednodnevni izlet na obližnje imanje, što trebaju napraviti? Učenici nabrajaju radnje koje trebaju izvršiti prije odlaska.  Zaključak: Prije puta vlasnicima imanja trebaju poslati molbu za odobrenje posjeta.  Komunikacijska situacija: Učiteljica/učitelj čita zamolbu. Što sve sadrži ova molba? Zašto je važno navesti sve ove podatke? Što nije precizno navedeno u molbi? Zaokruži. (Navedeno je u jutarnjim satima, ali ne točno kada.)  **2. MOLBA KNJIŽNIČARU**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici trebaju napisati molbu knjižničaru. Kao pomoć u pisanju poslužit će im molba učenika 2. a i 2. b razreda. Učenici čitaju gotove uratke i međusobno ih uspoređuju. Uočavaju informacije koje su u molbi navedene i prate ima li nekih koje je učenik zaboravio navesti.  **3. RADIM PREMA UPUTI**  Ishod aktivnosti: učenik čita kratke tekstove primjerene jezičnomu razvoju, dobi i interesima; pronalazi podatke u čitanome tekstu prema uputi ili pitanjima.  **Opis aktivnosti:**  Učenici rade u paru. Svaki učenik ima dva papira kvadratnog oblika. Jedan učenik iz para čita uputu i radi ono što piše, a drugi promatra crtanu uputu. Kada završe, zamjenjuju uloge. Učenik koji je pratio crtež sada čita uputu i obrnuto.  U čemu se razlikuju upute? Koju ti je uputu bilo lakše pratiti? Zašto?  Nakon završenoga zadatka učenici trebaju napisati i nacrtati uputu za pravljenje najboljeg sendviča.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima.  **Opis aktivnosti:**  Učenici promatraju veliko i malo rukopisno slovo P. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova P. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova P. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima. | | | | Modul: Pisana slova  Jedinica: Pisana slova  [Objekt: Slovo P](https://hr.izzi.digital/DOS/1109/9850.html#block-138269) | OŠ LK A. 2. 1. Učenik likovnim i vizualnim izražavanjem interpretira različite sadržaje. C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom  OSR A. 1. 1. Razvija sliku o sebi.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. B. 1. 2. Praćenje: Na poticaj i uz pomoć učitelja prati svoje učenje. C. 1. 2. Slika o sebi kao učeniku:  Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2.Identificira primjere dobroga odnosa prema drugim ljudima. |

Prilog

Prepiši riječi i rečenice pisanim slovima.

pas, paun, opasno, Pia, sapun

Teta Pia voli plesati.

Pepi ima loptu.

Lopta leti!

Imaš li i ti loptu?

Ti si, Ante, pametan!