**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Jezične zavrzlame – Ponavljanje jezičnih sadržaja (2. dio)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - prepisuje riječi i rečenice rukopisnim slovima  - samostalno piše riječi i rečenice naučenim rukopisnim slovima  - piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju  - piše ogledne i česte riječi u kojima su glasovi č, ć, đ, dž, ije/je/e/i  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO PIŠEMO VELIKIM SLOVOM?**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost.  Opis aktivnosti:  Učiteljica/učitelj može pripremiti kartice na kojima piše što treba pisati velikim početnim slovom (npr. imena ljudi, imena ulica, imena kućnih ljubimaca, imena gradova, imena trgova…). Na ploči je nacrtana tablica. Učenik uzima jednu karticu, glasno čita što na njoj piše i s pomoću magneta je smješta u jedan stupac tablice.  Primjer tablice:     |  |  | | --- | --- | | PRVA RIJEČ – VELIKO SLOVO | SVE RIJEČI IMENA – VELIKO SLOVO | |  |  |   **2. POŠTUJEMO PRAVOPIS**  Ishod aktivnosti: učenik piše velika i mala slova školskim rukopisnim pismom; prepisuje riječi i rečenice rukopisnim slovima; piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici rješavaju zadatke u udžbeniku:  - pravilno sastavljaju rečenice i prepisuju ih pazeći na pisanje velikog slova  - čitaju priču i dodaju kvačicu ili crticu na slova c  - prepisuju imena mjesta rukopisnim slovima.  Nakon svakog riješenog zadatka provjeravaju točnost uratka.  3. ZNAM I OVO  Ishod aktivnosti: učenik samostalno piše riječi i rečenice naučenim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici čitaju napisane osobine koje može imati tata. Zatim trebaju zaokružiti one koje ga najbolje opisuju i napisati priču o tati.  Nekoliko učenika čita svoje gotove uratke.  4. PREPIŠI PRAVILNO  Ishod aktivnosti: učenik čita kratke tekstove primjerene jezičnomu razvoju, dobi i interesima; prepisuje riječi i rečenice rukopisnim slovima  Opis aktivnosti:  Učenici čitaju tekst *Jedan malo zbunjeni Luka*. U tekstu ima puno pravopisnih pogrešaka. Čitaju rečenicu po rečenicu i govore koje su riječi pogrešno napisane i kako ih treba pravilno napisati. Prepisuju tekst tako da isprave sve pogreške.  Nakon što su prepisali, crtaju smiješno biće koje je Luka opisao. | | | | Mogu se koristiti preostali objekti iz digitalnog modula:  [Hrvatski jezik i komunikacija](https://hr.izzi.digital/DOS/1109/1110.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  GOO C. 1. 1. Sudjeluje u zajedničkom radu u razredu. C. 1. 2. Promiče solidarnost u razredu.  OSR A. 1. 1. Razvija sliku o sebi. A. 1. 3. Razvija svoje potencijale. A. 1. 4. Razvija radne navike. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 4.Kritičko mišljenje: Učenik oblikuje i izražava svoje misli i osjećaje. |