**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pišem uredno kao… - Pisanje rukopisnim slovima riječi i rečenica** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - pažljivo i uljudno sluša sugovornika ne prekidajući ga u govorenju  - odgovara na pitanja i postavlja pitanja cjelovitom rečenicom,  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne (potvrdne i niječne), upitne i usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NETKO JE DOBAR, A NETKO BAŠ I NE**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; pažljivo i uljudno sluša sugovornika ne prekidajući ga u govorenju; odgovara na pitanja i postavlja pitanja cjelovitom rečenicom.  **Opis aktivnosti:**  Komunikacijska situacija: učiteljica/učitelj s učenicima razgovara o dobrim i lošim osobinama. Na ploči je nacrtana tablica sa stupcima DOBRE OSOBINE i LOŠE OSOBINE. Učenici nabrajaju osobine i zapisuju ih u određeni stupac:     |  |  | | --- | --- | | **DOBRE**  **OSOBINE** | **LOŠE**  **OSOBINE** | | pošten  marljiv  darežljiv  pristojan  .  .  . | škrt  podrugljiv  lijen  agresivan  .  .  . |   **2. SVAKA OSOBINA SVOJU BOJU IMA**  **Ishod aktivnosti:** učenik prepisuje riječi i rečenice rukopisnim pismom.  **Opis aktivnosti:**  Učenici čitaju osobine napisane u udžbeniku. Komunikacijska situacija: Zamisli da se ljudske osobine mogu prikazati bojom. Koje bi boje bile ove osobine? Oboji. Obojene riječi trebaju prepisati rukopisnim slovima u crtovlja i zatim nacrtati početna slova riječi tako da prikazuju osobinu koju znače. Promatraju slovo Z za zabavno. Kako je prikazano? Zašto baca loptice? Kako biste mogli prikazati slovo N kao NESPRETAN? Učenici samostalno prikazuju slova.  **3. PIŠEM, BRIŠEM**  Ishod aktivnosti: učenik povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne (potvrdne i niječne), upitne i usklične rečenice.  **Opis aktivnosti:**  Rad s udžbenikom: učenici rješavaju zadatke iz udžbenika u kojima trebaju povezati početak i kraj rečenica i zatim ih prepisati rukopisnim slovima. Dopunjavaju rečenice riječima koje sami izabiru pazeći na smisao rečenica. Samostalno trebaju napisati tri pitanja koja bi postavili prijatelju iz klupe pazeći pritom na pisanje riječce *li*, a u zadnjem zadatku trebaju jesne rečenice preoblikovati u niječne. Čitanjem napisanih rečenica provjeravaju točnost svojih uradaka.  **4. DIKTAT ZA VJEŽBU**  **Ishod aktivnosti:** učenik u pisanju rukopisnim slovima pazi na veličinu pojedinih elemenata slova; vrstu poteza i način spajanja.  **Opis aktivnosti:**  Učenici pišu rečenice prema diktatu pazeći na rečenične znakove koje trebaju staviti na kraj rečenica.  Primjeri rečenica:  **Na tavanu su stare knjige.**  **Jesu li knjige prašnjave?**  **Pazi, sova!**  **Vidi li sova bolje noću ili danju?**  **Na tavanu nema miševa.**  **Gle, stara karta!** | | | |  | OŠ LK A. 2. 1. Učenik likovnim i vizualnim izražavanjem interpretira različite sadržaje. A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |