**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Brzozbor Besmislić (slova Z i Ž) – vježba pisanja rukopisnim pismom** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - upotrebljava nove riječi koje je naučio kao dio aktivnog rječnika  - točno izgovara sve glasove u riječima  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BRZOZBOR**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; upotrebljava nove riječi koje je naučio kao dio aktivnog rječnika; točno izgovara sve glasove u riječima.  Opis aktivnosti:  Komunikacijska situacija - razgovor o tekstu *Brzozbor Besmislić*. (Učenici mogu tekst još jednom pročitati.) Od kojih je riječi sastavljeno njegovo ime? Što znači da netko zbori? Koje slovo trebamo naučiti da bismo mogli rukopisnim pismom napisati Brzozborovo ime?  **2. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima.  **Opis aktivnosti:**  Učenici promatraju velika i mala rukopisna slova Z i Ž. Uočavaju i zaključuju kako ona trebaju biti napisana da bi bila okrunjena.  Učiteljica/učitelj na ploči demonstrira pisanje velikog i malog rukopisnog slova Z i Ž. Nekoliko učenika piše slova na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova Z i Ž. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga. Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  3. VJEŽBA PISANJA  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  Opis aktivnosti:  Učenici su podijeljeni u grupe po četvero. Učiteljica/učitelj može pripremiti nekoliko kartica s riječima (npr. SKIJE, ZIMA, RADOST, SPORT, BAKA…)  Zadatak je učenika smisliti i zapisati četiri rečenice u kojima će upotrijebiti zadanu riječ. Rečenice zapisuju formalnim pismom.  Npr. SKIJE  IVAN JE DOBIO NOVE SKIJE.  SKIJE JURE NIZ PADINU.  NA SKIJAMA TREBA BITI OPREZAN.  SKIJE SU U ŠUPI.  Nakon što je svaki učenik iz grupe glasno pročitao po jednu rečenicu, učenici trebaju rečenice prepisati u pisanke rukopisnim pismom.  **4. DIKTAT ZA VJEŽBU**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učiteljica/učitelj diktira učenicima riječi i rečenice koje oni trebaju zapisati u pisanke rukopisnim pismom.  ZIMA, RUKAVICE, SNIJEG, UŽINA  ZIMI JE VANI HLADNO.  ZLATA NOSI ŠAL I KAPU.  BAKA JOJ PLETE ŠARENE RUKAVICE.  ZA UŽINU ĆE DOBITI ČAJ I BUHTLE. | | | | Modul: Pisana slova  Jedinica: Pisana slova  [**Objekt: Slovo Z**](https://hr.izzi.digital/DOS/1109/9850.html#block-138290)  [**Objekt: Slovo Ž**](https://hr.izzi.digital/DOS/1109/9850.html#block-138287) | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR C. 1. 2. Identificira primjere dobroga odnosa prema drugim ljudima. |

Prilog

U rečenicama nedostaju slova z i ž.

Dopuni ih, a zatim prepiši pisanim slovima u pisanku.

U šumi \_\_ivi dugouhi \_\_ec.

\_\_irafa je najviša \_\_ivotinja na \_\_emlji.

Mu\_\_jak fa\_\_ana ima šareno perje.

Pu\_\_evi su po\_\_nati po tome što nose svoju kućicu.