**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Prvo je obavijest, a zatim vijest – Obavijest i vijest** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  -govori i razgovara o temama iz svakodnevnoga života koje zaokupljaju njegovu pozornost  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnomu razvoju, dobi i interesima  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  **OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.**  - usvaja nove riječi i razumije značenje naučenih riječi  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI POJAM**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Učiteljica/učitelj može s učenicima odigrati igru *vješala*. Pogađaju slova od kojih se sastoji zadani pojam. Govoreći slovo, trebaju reći i neku imenicu koja počinje tim slovom (npr. P kao poriluk). Učenici pogađanjem pojedinih slova trebaju pogoditi traženi pojam:  \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_  **(O G L A S N A K NJ I G A)**  Komunikacijska situacija: Tko donosi oglasnu knjigu? Čemu ona služi? Tko piše obavijesti u njoj?  **2. ŠTO JE OBAVIJEST?**  Ishod aktivnosti: učenik čita kratke tekstove primjerene jezičnomu razvoju, dobi i interesima; pronalazi podatke u čitanome tekstu prema uputi ili pitanjima.  **Opis aktivnosti:**  Rad s udžbenikom: učenici čitaju tekst iz udžbenika (Veliki kviz Nina i Tino) i usmeno odgovaraju na pitanja: Što smo pročitali? Govori li obavijest o onome što se dogodio ili o onome što će se tek dogoditi? Što će se događati? Kada počinje kviz? Tko sudjeluje u kvizu? Gdje se odvija natjecanje? Zašto će učenici sudjelovati u natjecanju?  Ako obavijest govori o onome što će se tek dogoditi, što nam govori o onome što se već dogodilo? Kakve mogu biti vijesti? (zabavne, sportske, vesele, tužne…)  Učiteljica/učitelj može zapisati što je obavijest i pitanja na koja odgovara na ploču, a učenici u svoje pisanke.  **3. PIŠEM OBAVIJEST**  **Ishod aktivnosti**: učenik piše velika i mala slova školskim rukopisnim pismom; usvaja nove riječi i razumije značenje naučenih riječi; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici trebaju napisati obavijest prema podatcima koji su im napisani.  **4. MLADI NOVINARI**  **Ishod aktivnosti:** učenikpiše velika i mala slova školskim rukopisnim pismom; čita kratke tekstove primjerene jezičnomu razvoju, dobi i interesima.  **Opis aktivnosti:**  Obavijest koju su napisali trebaju oblikovati u vijest (o događaju koji je završio). Učiteljica/učitelj može pripremiti kartonski okvir koji izgleda kao televizijski ekran pa učenici mogu svoje gotove uratke čitati kao spikeri na televiziji.  **NA PLOČI JE:**  Obavijest i vijest  - obavijest je poruka o nečemu što će se dogoditi  - vijest je poruka o nečemu što se dogodilo  - obavijest i vijest odgovaraju na pitanja:  TKO?  ŠTO?  GDJE?  KADA?  ZAŠTO? | | | | Modul: Hrvatski jezik i komunikacija  Jedinica: Obavijest  [**Objekt: Obavijest**](https://hr.izzi.digital/DOS/1109/1210.html#block-24601)  [**Objekt: Prouči pa riješi zadatke**](https://hr.izzi.digital/DOS/1109/1210.html#block-24595)  [**Objekt: Pas šalje obavijest vlasniku**](https://hr.izzi.digital/DOS/1109/1210.html#block-269503)  [**Objekt: U paru je lakše**](https://hr.izzi.digital/DOS/1109/1210.html#block-24612)  [**Objekt: Istraži**](https://hr.izzi.digital/DOS/1109/1210.html#block-139301) | OSR A. 1. 1. Razvija sliku o sebi. B. 1. 2. Razvija komunikacijske kompetencije  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |