**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnomu razvoju, dobi i interesima  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - prepisuje riječi i rečenice rukopisnim slovima  - piše veliko početno slovo: imena naseljenih mjesta u bližem okružju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI POJAM**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Učiteljica/učitelj s učenicima igrati igru *vješala*. Pogađaju slova od kojih se sastoji zadani pojam. Govoreći slovo, trebaju reći i neku imenicu koja počinje tim slovom (npr. P kao poriluk). Učenici pogađanjem pojedinih slova trebaju pogoditi traženi pojam:  \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_  **(V E L I K O P O Č E T N O S L O V O)**  **2. PRAVILNO PIŠEM IMENA**  Ishod aktivnosti: učenik, prepisuje riječi i rečenice rukopisnim slovima; piše veliko početno slovo: imena naseljenih mjesta u bližem okružju; čita kratke tekstove primjerene jezičnomu razvoju, dobi i interesima; pronalazi podatke u čitanome tekstu prema uputi ili pitanjima.  **Opis aktivnosti:**  Rad s udžbenikom: učenici rješavaju zadatke iz udžbenika (prepisuju imena naseljenih mjesta pisanim slovima, uočavaju pogrešno napisane nazive naseljenih mjesta i ispravljaju pogreške, slažu nazive od zbrkanih slogova, pronalaze podatke u tekstu i upisuju ih u tablicu). Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika završila provjeravaju točnost uratka.  **3. DIKTAT ZA VJEŽBU**  Ishod aktivnosti: učenik piše velika i mala slova školskim rukopisnim pismom; piše veliko početno slovo: imena ulica, trgova i naseljenih mjesta u bližem okružju.  **Opis aktivnosti:**  Učiteljica/učitelj daje upute za pisanje rečenica po diktatu. Nakon što učiteljica/učitelj pročita riječ ili rečenicu, učenici zapisuju u svoje pisanke. Nakon zadnje rečenice koju su napisali, učenici čitaju rečenice kazujući koje su riječi napisali velikim početnim slovom. Ostali provjeravaju točnost svojega uratka.  **PRIJEDLOG DIKTATA:**  **MARKO ŽIVI U ZAGREBU.**  **LJETI ODLAZI U NOVI VINODOLSKI.**  **TAMO IMA PRIJATELJA PERU.**  **PERO TIJEKOM GODINE ŽIVI U SLAVONSKOME BRODU.** | | | |  | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |