**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Riječ do riječi – rečenica - Čudo** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  **OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.**  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje i razlikuje izjavnu, upitnu i uskličnu rečenicu  - stvara i piše izjavne, upitne i usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČUDO**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; sluša kratke tekstove primjerene jezičnomu razvoju, interesima i dobi; odgovara na pitanja o slušanome tekstu.  **Opis aktivnosti:**  Komunikacijska situacija: Što znači riječ čudo? Što je za vas čudo?  Učiteljica/učitelj čita tekst *Čudo*. Tko razgovara u tekstu? O čemu razgovaraju? Zašto je djevojčica za dječaka čudo? Promatraj i ispričaj što je sve oko tebe čudo? Kojim rečeničnim znakovima završavaju rečenice? Pročitaj rečenicu koja ne završava niti jednim od tih rečeničnih znakova. Zašto rečenica na kraju ima tri točkice? Razmisli i zapiši koje se još riječi mogu dodati na kraj te rečenice.  **2. RIJEČ DO RIJEČI - REČENICA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne, upitne i usklične rečenice.  **Opis aktivnosti:**  Rad s udžbenikom: učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Učenici dopunjavaju rečenice riječima, sastavljaju rečenice od zbrkanih dijelova i riječi, pišu rečenice o zadanim slikama. Nakon što je većina učenika riješila zadatke, provjerava se točnost uratka.  **3. TKO ĆE BOLJE**  **Ishod aktivnosti:** učenik prepoznaje i razlikuje izjavnu, upitnu i uskličnu rečenicu.  **Opis aktivnosti:**  Učenici su podijeljeni u grupe po troje. Svaki učenik u grupi predstavlja jedan rečenični znak (točka, upitnik, uskličnik). Učiteljica/učitelj priprema kartice na kojima je svaki pojedini znak.  Učiteljica/učitelj čita rečenice, učenici trebaju prepoznati koji rečenični znak treba staviti na kraj, a učenik koji ima karticu s tim znakom treba ustati. Grupa koja prva izvrši zadatak dobiva jedan bod. Pobjeđuje grupa koja sakupi najviše bodova.  Prijedlog rečenica:  Djed Marko čita knjigu.  Ne gazi travu!  Koliko ima ptica na grani?  Gdje djeca skaču, tu trava ne raste.  Pogledaj, pada snijeg!  Kada će doći baka?  Kada pojedeš, možeš van.  U kojoj su ladici čarape?  Gle, sova! | | | | [**Zvučna čitanka - Čudo**](https://hr.izzi.digital/DOS/1109/8795.html#block-125344)  Modul: Hrvatski jezik i komunikacija  Jedinica: Red riječi u rečenici  [**Objekt:** **Sestra i brat peku kolač**](https://hr.izzi.digital/DOS/1109/1174.html#block-21766)  Modul: Hrvatski jezik i komunikacija  Jedinica: Red riječi u rečenici  [**Objekt: Razmisli još malo**](https://hr.izzi.digital/DOS/1109/1174.html#block-21774)  Modul: Hrvatski jezik i komunikacija  Jedinica: Red riječi u rečenici  [**Objekt: Pokušaj i ti**](https://hr.izzi.digital/DOS/1109/1174.html#block-21788) | OSR A. 1. 1. Razvija sliku o sebi. B. 1. 2. Razvija komunikacijske kompetencije. C. 1. 2. Opisuje kako društvene norme i pravila reguliraju ponašanje i međusobne odnose.  GOO C. 1. 1. Sudjeluje u zajedničkom radu u razredu.  UKU A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. B. 1. 2. Praćenje:  Na poticaj i uz pomoć učitelja prati svoje učenje.  ODR C. 1. 2. Identificira primjere dobroga odnosa prema drugim ljudima. |

Prilog

Djed Marko čita knjigu.

Ne gazi travu!

Koliko ima ptica na grani?

Gdje djeca skaču, tu trava ne raste.

Pogledaj, pada snijeg!

Kada će doći baka?

Kada pojedeš, možeš van.

U kojoj su ladici čarape?

Gle, sova!