**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Maštaj i dovrši priču** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  -govori i razgovara o temama iz svakodnevnoga života koje zaokupljaju njegovu pozornost  - opisuje na temelju promatranja  - pažljivo i uljudno sluša sugovornika ne prekidajući ga u govorenju  - točno intonira izjavnu, upitnu i uskličnu rečenicu  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne, upitne i usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROBUDIMO RIJEČI**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici sjede u krugu. Učiteljica/učitelj razgovara s njima o riječima: Od čega se sastoje riječi? Gdje se nalaze riječi koje trebaš izgovoriti? Protresite glave da se probude riječi koje spavaju u vašim glavama.  Učiteljica/učitelj govori koje riječi učenici trebaju pronaći u glavama, a oni redom kazuju svatko jednu riječ. Primjerice: Pronađite riječi koje jako volite. (mama, tata, čokolada, bombon, psić…) Pronađite riječi kojih se bojite. (mrak, pauk, bolest…) Pronađite školske riječi…  **2. ŠTO SE DOGAĐA NOĆU U ŠKOLI?**  **Ishod aktivnosti:** učenik opisuje na temelju promatranja; pažljivo i uljudno sluša sugovornika ne prekidajući ga u govorenju; sluša kratke tekstove primjerene jezičnomu razvoju, interesima i dobi; opisuje na temelju promatranja.  **Opis aktivnosti:**  Rad s udžbenikom: učenici promatraju ilustraciju i nabrajaju predmete koje vide. Uz svaki predmet trebaju reći čemu služi i u kojem ga nastavnom predmetu najviše koriste. Kako jednim imenom nazivamo predmete sa slike?  Učiteljica/učitelj čita tekst *Što se događa noću u školi*. Učenici pažljivo slušaju i prate tekst u udžbeniku.  **3. DOVRŠI PRIČU**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne, upitne i usklične rečenice.  **Opis aktivnosti:**  Učenici trebaju dovršiti priču. Zamisli što se događa noću u školi. Priču pišu u crtovlje u udžbeniku.  **4. AUTORSKI STOLAC**  Ishod aktivnosti: učenik točno intonira izjavnu, upitnu i uskličnu rečenicu.  **Opis aktivnosti:**  Učiteljica/učitelj može staviti ispred razreda, pred ploču, stolac. To je *autorski stolac*. Na njega sjeda učenik koji želi pročitati svoj uradak. Učenici, koji žele, čitaju svoje gotove uratke.  Ostali učenici ispred sebe imaju žute i zelene papiriće. Nakon odslušane priče, podizanjem određenog papirića, ocjenjuju uradak (zeleno – odlična priča, žuto – moglo je i bolje). | | | |  | OSR A. 1. 1. Razvija sliku o sebi.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. C. 1. 2. Slika o sebi kao učeniku  Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |