**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Gdje tko živi? – dokumentarni film** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 1. Učenik sluša/čita medijski tekst oblikovan u skladu s početnim opismenjavanjem i izdvaja važne podatke.  - prepoznaje važne podatke u kratkom tekstu  - izdvaja iz teksta jedan ili više podataka prema zadanim uputama  OŠ HJ C. 2. 2. Učenik razlikuje medijske sadržaje primjerene dobi i interesu.  - gleda i sluša animirane filmove, dokumentarne i igrane filmove za djecu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO GDJE ŽIVI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj pitanjima uvodi učenike u komunikacijsku situaciju: Je li tvoj dom u kući, zgradi ili u neboderu? Zašto je dom važan? Objasni. Što nam dom pruža? Zašto se kaže: Dome, slatki, dome? Imaju li i životinje dom? Znaš li koje ga imaju i zašto? Kako se zove dom ovih životinja? (Učenici u udžbenik, ispod fotografija, zapisuju kako se zove dom medvjeda, pčele, vjeverice i rode.)  **2. GLEDAM FILM**  Ishod aktivnosti: učenik gleda i sluša animirane filmove, dokumentarne i igrane filmove za djecu.  **Opis aktivnosti:**  Učiteljica/učitelj uvodi učenike u gledanje dokumentarnog filma *Kako dabar gradi svoj dom*. Zadatak za gledanje: Pažljivo gledajte film da možete reći kako se zove dabrov dom.  Učenici pažljivo i sa zanimanjem prate film.  Nakon odgledanog filma učenici odgovaraju na pitanje učiteljice/učitelja postavljeno prije gledanja filma. (Dabrov dom zove se jazbina.)  **3. RAZGOVARAMO O FILMU**  Ishod aktivnosti: učenik prepoznaje važne podatke u kratkome tekstu; izdvaja iz teksta jedan ili više podataka prema zadanim uputama.  **Opis aktivnosti:**  Učiteljica/učitelj pitanjima uvodi učenike u sadržajnu analizu filma: Tko živi pokraj rijeke? Zašto ruši drva? Kako ruši drvo? Kako se zove dabrov dom? Čime ispunjava rupe i pukotine na svojem domu? Kakav je dabrov dom? Tko živi u domu?  **4.** **ŠTO ZNAM O DABRU?**  **Ishod aktivnosti:** učenikizabire odgovarajuće riječi i upotrebljava ihu oblikovanju sintagmi i rečenica;povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učenici trebaju u nekoliko rečenica napisati što su naučili o dabru. U pisanju trebaju paziti da rečenice ne počinju istom riječi. Nekoliko učenika čita svoje uratke.  **5. ODGOVARAM NA PITANJA**  **Ishod aktivnosti:** učenikgleda i sluša animirane filmove, dokumentarne i igrane filmove za djecu;izdvaja iz teksta jedan ili više podataka prema zadanim uputama; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učiteljica/učitelj može učenicima prikazati film još jednom. Učenici pažljivo prate film kako bi nakon toga mogli odgovarati na pitanja o filmu koja se nalaze u udžbeniku. Nekoliko učenika čita odgovore, a ostali provjeravaju točnost svojega uratka.  **6. ŠTO SMO NAUČILI?**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  **Opis aktivnosti:**  Komunikacijska situacija: Što si gledao? Koja su ti osjetila omogućila da pratiš film? Objasni. Tko je pričao priču o dabru? Bi li film bio jednako poučan da nema pripovjedača? Što ne bismo mogli saznati? Kakav je ovo film? Što znači da je film dokumentaran? Jesi li već gledao neke dokumentarne filmove? Znaš li koje?  **7. PROVJERIMO ŠTO SMO ZAPAMTILI**  **Ishod aktivnosti:** učenikizabire odgovarajuće riječi i upotrebljava ihu oblikovanju sintagmi i rečenica;povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učiteljica/učitelj može pripremiti listić sa pitanjima za provjeru.  **NA PLOČI JE:**  Dabrov dom  - dokumentarni film  U filmu je prikazan dabar koji gradi svoju jazbinu.  Dokumentarni film je film bez glumaca. | | | | Modul: Kultura i mediji  Jedinica: Gdje tko živi?  [**Objekt: Video**](https://hr.izzi.digital/DOS/1109/13860.html) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. Razvija svoje potencijale. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije. B. 1. 3. Razvija strategije rješavanja sukoba.  UKU A. 1. 1. Upravljanje informacijama; Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje;  Učenik oblikuje i izražava svoje misli i osjećaje. B. 1. 4. Samovrednovanje/ samoprocjena: Na poticaj i uz pomoć učitelja procjenjuje je li uspješno riješio zadatak ili naučio. C. 1. 1. Vrijednost učenja:  Učenik može objasniti vrijednost učenja za svoj život.  GOO C. 1. 1. Sudjeluje u zajedničkom radu u razredu. C. 1. 2. Promiče solidarnost u razredu.  ODR C. 1. 2. Identificira primjere dobroga odnosa prema drugim ljudima. |

Prilog

1. Film o dabru je: a) igrani film

b) dokumentarni film

c) crtani film

2. Osoba koja nam govori što se u filmu događa zove se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Dabrov dom nazivamo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Kod rušenja stabala dabru pomažu prednje \_\_\_\_\_\_\_\_\_\_\_\_\_\_\_\_\_\_\_\_ i oštri \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Dabar živi kraj \_\_\_\_\_\_\_\_\_\_\_\_\_\_\_\_\_\_\_\_\_.

6. Zašto dabar živi uz vodu?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_