**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Škrtica Al – izražajno čitanje** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - točno izgovara sve glasove u riječima  - točno intonira izjavnu, upitnu i uskličnu rečenicu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  - pripovijeda o događajima iz svakodnevnoga života koji su u vezi s onima u književnome tekstu  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - stvara različite individualne uratke: stvara novi svršetak, mijenja postupke likova, uvodi nove likove | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠKRTICA AL**  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova.  Opis aktivnosti:  Učenici se prisjećaju teksta o škrtici Alu koji su čitali na prošlom satu. Komunikacijska situacija: Kako se Al zove? Zašto se potpisivao samo s Al? Koliko je soba imao njegov stan? Jesu li mu dolazili gosti? Što mu se događalo kada je razmišljao o trošenju? Tko ga je vrlo rijetko viđao? U čemu se Al umivao? Je li tebi žao Ala? Objasni zašto.  **2. VJEŽBAM ČITANJE**  Ishod aktivnosti: učenik čita kratke tekstove primjerene jezičnomu razvoju, dobi i interesima točno izgovara sve glasove u riječima; točno intonira izjavnu, upitnu i uskličnu rečenicu.  **Opis aktivnosti:**  Učenici nekoliko puta čitaju tekst. Prilikom čitanja treba paziti na točno intoniranje riječi kao i rečeničnih znakova. Tijekom čitanja trebaju pripaziti na osjećaje koje svojim čitanjem trebaju prenijeti onima koji ih slušaju.  **3. PROMIJENI KRAJ**  Ishod aktivnosti: učenik stvara različite individualne uratke: stvara novi svršetak, mijenja postupke likova, uvodi nove likove.  **Opis aktivnosti:**  Učenici su podijeljeni u grupe po četvero. Trebaju osmisliti kako mogu pomoći Alu.  ZADATAK: Napiši kraj priče u kojem ćeš pomoći Alu da prestane biti škrtica. Predstavnici grupa čitaju gotove uratke svojih grupa. | | | |  | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. B. 1. 1. Prepoznaje važnost dobronamjernoga djelovanja prema ljudima i prirodi. |